ai4bharat/Pralekha huggingface dataset:
ਜਲ ਸ਼ਕਤੀ ਮੰਤਰਾਲਾ
ਕੇਂਦਰੀ ਜਲ ਸ਼ਕਤੀ ਮੰਤਰੀ 8 ਅਪ੍ਰੈਲ, 2022 ਨੂੰ ਜੈਪੁਰ ਵਿੱਚ 11 ਰਾਜਾਂ/ਸੰਘ ਸ਼ਾਸਿਤ ਪ੍ਰਦੇਸ਼ਾਂ ਦੇ ਨਾਲ ਖੇਤਰੀ ਸੰਮੇਲਨ ਦੀ ਪ੍ਰਧਾਨਗੀ ਕਰਨਗੇ
ਜਲ ਜੀਵਨ ਮਿਸ਼ਨ ਅਤੇ ਸਵੱਛ ਭਾਰਤ ਮਿਸ਼ਨ- ਗ੍ਰਾਮੀਣ ਦੇ ਤਹਿਤ ਪ੍ਰਗਤੀ ਅਤੇ ਅੱਗੇ ਵਧਣ ਦੀ ਕਾਰਜ ਯੋਜਨਾ ਸਮੀਖਿਆ ਲਈ ਖੇਤਰੀ ਸੰਮੇਲਨ
[ਪੂਰਵਾਵਲੋਕਨ]
ਕੇਂਦਰੀ ਜਲ ਮੰਤਰੀ, ਸ਼੍ਰੀ ਗਜੇਂਦਰ ਸਿੰਘ ਸ਼ੇਖਾਵਤ 8 ਅਪ੍ਰੈਲ, 2022 ਨੂੰ ਜੈਪੁਰ ਵਿੱਚ 8 ਰਾਜਾਂ ਅਤੇ 3 ਸੰਘ ਸ਼ਾਸਿਤ ਪ੍ਰਦੇਸ਼ਾਂ ਦੇ ਨਾਲ ਇੱਕ ਖੇਤਰੀ ਸੰਮੇਲਨ ਦੀ ਪ੍ਰਧਾਨਗੀ ਕਰਨਗੇ ਜਿਸ ਵਿੱਚ ਜਲ ਜੀਵਨ ਮਿਸ਼ਨ ਅਤੇ ਸਵੱਛ ਭਾਰਤ ਮਿਸ਼ਨ-ਗ੍ਰਾਮੀਣ ਦੇ ਤਹਿਤ ਹਾਸਲ ਪ੍ਰਗਤੀ ਅਤੇ ਅੱਗੇ ਵਧਣ ਦੀ ਕਾਰਜ ਯੋਜਨਾ ਦੀ ਸਮੀਖਿਆ ਕੀਤੀ ਜਾਵੇਗੀ। ਖੇਤਰੀ ਸੰਮੇਲਨ ਵਿੱਚ 8 ਰਾਜ ਅਤੇ 3 ਸੰਘ ਸ਼ਾਸਿਤ ਪ੍ਰਦੇਸ਼ ਯਾਨੀ ਗੋਆ, ਗੁਜਰਾਤ, ਹਰਿਆਣਾ, ਹਿਮਾਚਲ ਪ੍ਰਦੇਸ਼, ਮਹਾਰਾਸ਼ਟਰ, ਪੰਜਾਬ, ਰਾਜਸਥਾਨ, ਉੱਤਰਾਖੰਡ, ਜੰਮੂ ਅਤੇ ਕਸ਼ਮੀਰ, ਲਦਾਖ , ਦਮਨ ਅਤੇ ਦ੍ਵੀਪ ਅਤੇ ਦਾਦਰ ਅਤੇ ਨਗਰ ਹਵੇਲੀ ਹਿੱਸਾ ਲੈ ਰਹੇ ਹਨ। ਮੀਟਿੰਗ ਵਿੱਚ ਰਾਜਸਥਾਨ , ਗੁਜਰਾਤ, ਹਰਿਆਣਾ, ਮਹਾਰਾਸ਼ਟਰ ਅਤੇ ਪੰਜਾਬ ਦੇ 10 ਮੰਤਰੀ ਵਿਅਕਤੀਗਤ ਰੂਪ ਨਾਲ ਸ਼ਾਮਲ ਹੋਣਗੇ ਨਾਲ ਹੀ ਗ੍ਰਾਮੀਣ ਜਲਾਪੂਰਤੀ ਅਤੇ ਸਵੱਛਤਾ ਵਿਭਾਗ ਦੇ ਸੀਨੀਅਰ ਅਧਿਕਾਰੀ ਵੀ ਸ਼ਾਮਲ ਹੋਣਗੇ।
ਸੰਮੇਲਨ ਦੇ ਰਾਹੀਂ ਰਾਸ਼ਟਰੀ ਜਲ ਜੀਵਨ ਮਿਸ਼ਨ ਦਾ ਉਦੇਸ਼ ਹਾਸਲ ਕੀਤੀ ਗਈ ਜਾਣਕਾਰੀ ਨੂੰ ਸਾਂਝਾ ਕਰਨਾ ਸਾਹਮਣੇ ਆਉਣ ਵਾਲੀਆਂ ਚੁਣੌਤੀਆਂ ਨੂੰ ਸਮਝਣਾ ਅਤੇ ਵੱਖ-ਵੱਖ ਚੁਣੌਤੀਆਂ ਨਾਲ ਨਿਪਟਨ ਲਈ ਸੰਭਾਵਿਤ ਸਮਾਧਾਨ ਖੋਜਣਾ ਹੈ। ਦੋਹਾਂ ਪ੍ਰਮੁੱਖ ਪ੍ਰੋਗਰਾਮਾਂ ਦੇ ਤਹਿਤ ਹਰੇਕ ਰਾਜ/ਸੰਘ ਸ਼ਾਸਿਤ ਪ੍ਰਦੇਸ਼ ਦੁਆਰਾ ਕੀਤੀ ਗਈ ਪ੍ਰਗਤੀ ਬਾਰੇ ਵਿਚਾਰ-ਵਟਾਂਦਰਾ ਕੀਤਾ ਜਾਵੇਗਾ ਤਾਕਿ ਵੱਖ-ਵੱਖ ਯੋਜਨਾਬੱਧ ਗਤੀਵਿਧੀਆਂ ਵਿੱਚ ਤੇਜ਼ੀ ਲਿਆਉਣ ਦੇ ਨਾਲ-ਨਾਲ ਅੱਗੇ ਦਾ ਰਸਤਾ ਕੱਢਿਆ ਜਾ ਸਕੇ। ਪੇਅਜਲ ਅਤੇ ਸਵੱਛਤਾ ਵਿਭਾਗ ਵਿੱਚ ਸਕੱਤਰ ਐਡੀਸ਼ਨਲ ਸਕੱਤਰ ਅਤੇ ਮਿਸ਼ਨ ਡਾਇਰੈਕਟਰ  ਹਿੱਸਾ ਲੈਣ ਵਾਲੇ ਰਾਜਾਂ ਦੇ ਸੀਨੀਅਰ ਅਧਿਕਾਰੀਆਂ ਦੇ ਨਾਲ ਗੱਲਬਾਤ ਕਰਨਗੇ।
ਜਲ ਜੀਵਨ ਮਿਸ਼ਨ ‘ਤੇ ਵਿਚਾਰ-ਵਟਾਂਦਰੇ ਦੇ ਦੌਰਾਨ ਕਾਰਜ ਦੀ ਗੁਣਵੱਤਾ, ਲਾਗੂਕਰਨ ਦੀ ਗਤੀ, ਸੌਫਟਵੇਅਰ ਕਾਰਜਾਂ ਜਿਹੇ ਟ੍ਰੇਨਿੰਗ, ਕੌਸ਼ਲ, ਸਮਰੱਥਾ ਨਿਰਮਾਣ ਪ੍ਰੋਗਰਾਮ, ਜਲ ਗੁਣਵੱਤਾ ਨਿਗਰਾਨੀ ਅਤੇ ਨਿਗਰਾਨੀ, ਟੈਕਨੋਲੋਜੀ ਦੇ ਉਪਯੋਗ ਆਦਿ ਨਾਲ ਸਬੰਧਿਤ ਪਹਿਲੂਆਂ ਨੂੰ ਸ਼ਾਮਲ ਕੀਤਾ ਜਾਵੇਗਾ। ਜਦਕਿ ਦੁਪਹਿਰ ਸੈਸ਼ਨ ਵਿੱਚ ਮਿਸ਼ਨ ਕਾਰਜਾਂ ਦੀ ਸਮੀਖਿਆ ਬਾਰੇ ਰਾਜਾਂ ਦੇ ਨਾਲ ਵਿਚਾਰ-ਵਟਾਦਰੇ ਦੇ ਨਾਲ-ਨਾਲ ਜਮੀਨੀ ਮੁੱਦਿਆਂ ਬਾਰੇ ਚਰਚਾ ਕੀਤੀ ਜਾਵੇਗੀ। ਦੂਜੇ ਸੈਸ਼ਨ ਵਿੱਚ ਕਾਰਜਾਂ ਦੀ ਗੁਣਵੱਤਾ ਗ੍ਰੇਅ ਵਾਟਰ ਪ੍ਰਬੰਧਨ, ਸ੍ਰੋਤ ਦੀ ਨਿਰੰਤਰਤਾ ਦੇ ਉਪਾਵਾਂ ਆਦਿ ਦੇ ਮਹੱਤਵਪੂਰਨ ਪਹਿਲੂਆਂ ‘ਤੇ ਵਿਸ਼ੇਸ਼ ਮਾਹਰਾਂ ਦੁਆਰਾ ਤਕਨੀਕੀ ਚਰਚਾ ਕੀਤੀ ਜਾਵੇਗੀ।
ਪ੍ਰਧਾਨ ਮੰਤਰੀ ਦੀ “ਸਬਕਾ ਸਾਥ, ਸਬਕਾ ਵਿਕਾਸ, ਸਬਕਾ ਵਿਸ਼ਵਾਸ ਅਤੇ ਸਬਕਾ ਪ੍ਰਯਾਸ” ਦੀ ਪਰਿਕਲਪਨਾ ਦਾ ਅਨੁਸਰਨ ਕਰਦੇ ਹੋਏ ਦੇਸ਼ ਦੇ 107 ਜ਼ਿਲ੍ਹੇ, 70 ਹਜ਼ਾਰ ਗ੍ਰਾਮ ਪੰਚਾਇਤਾਂ ਅਤੇ 1.46 ਲੱਖ ਪਿੰਡਾਂ ਵਿੱਚ ‘ਹਰ ਘਰ ਜਲ’ ਪਹੁੰਚ ਗਿਆ ਹੈ। ਤਿੰਨ ਰਾਜਾਂ – ਗੋਆ, ਤੇਲੰਗਾਨਾ ਅਤੇ ਹਰਿਆਣਾ ਅਤੇ ਤਿੰਨ ਸੰਘ ਸ਼ਾਸਿਤ ਪ੍ਰਦੇਸ਼ਾਂ- ਅੰਡਮਾਨ ਅਤੇ ਨਿਕੋਬਾਰ ਦ੍ਵੀਪ ਸਮੂਹ, ਦਾਦਰ ਅਤੇ ਨਗਰ ਹਵੇਲੀ ਅਤੇ ਦਮਨ ਅਤੇ ਦੀਵ ਅਤੇ ਪੁਦੂਚੇਰੀ ਨੇ 10% ਨਲ ਜਲ ਕਵਰੇਜ ਪ੍ਰਦਾਨ ਕੀਤਾ ਹੈ।
ਰਾਜਾਂ/ਸੰਘ ਰਾਜ ਖੇਤਰਾਂ ਦੀ ਰਿਪੋਰਟ ਦੇ ਅਨੁਸਾਰ ਪਿਛਲੇ ਢਾਈ ਸਾਲਾਂ ਵਿੱਚ 6.15 ਕਰੋੜ ਗ੍ਰਾਮੀਣ ਪਰਿਵਾਰਾਂ ਨੂੰ ਨਲ ਦੇ ਪਾਣੀ ਦਾ ਕਨੈਕਸ਼ਨ ਦਿੱਤਾ ਗਿਆ ਹੈ ਅਤੇ 06.04.2022 ਤੱਕ ਲਗਭਗ 9.39 ਕਰੋੜ  ਪਰਿਵਾਰਾਂ ਦੇ ਕੋਲ ਨਲ ਦੇ ਪਾਣੀ ਦੇ ਕਨੈਕਸ਼ਨ ਹਨ। ਹੁਣ ਤੱਕ 8.55 ਲੱਖ  ਤੋਂ ਅਧਿਕ ਸਕੂਲਾਂ ਅਤੇ 8.82 ਲੱਖ  ਆਂਗਨਵਾੜੀ ਕੇਂਦਰਾਂ ‘ਤੇ ਪੇਅਜਲ ਸਪਲਾਈ ਹੋ ਰਹੀ ਹੈ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਅੱਪਡੇਟ
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਤਹਿਤ ਹੁਣ ਤੱਕ ਕੁੱਲ 217.11 ਕਰੋੜ  ਕੋਵਿਡ ਰੋਧੀ ਟੀਕੇ ਲਗਾਏ ਜਾ ਚੁੱਕੇ ਹਨ
ਬੀਤੇ 24 ਘੰਟਿਆਂ ਵਿੱਚ 15,85,343 ਟੀਕੇ ਲਗਾਏ ਗਏ
ਭਾਰਤ ਵਿੱਚ ਵਰਤਮਾਨ ਵਿੱਚ 46,342 ਐਕਟਿਵ ਕੇਸ ਹਨ
ਐਕਟਿਵ ਕੇਸ 0.10% ਹਨ
ਰਿਕਵਰੀ ਰੇਟ ਵਰਤਮਾਨ ਵਿੱਚ 98.71% ਹੈ
ਪਿਛਲੇ 24 ਘੰਟਿਆਂ ਦੇ ਦੌਰਾਨ 5,291 ਰੋਗੀ ਠੀਕ ਹੋਏ, ਦੇਸ਼ ਭਰ ਵਿੱਚ ਹੁਣ ਤੱਕ ਕੁੱਲ 4,39,78,271 ਰੋਗੀ ਠੀਕ ਹੋਏ।
ਬੀਤੇ 24 ਘੰਟਿਆਂ ਦੇ ਦੌਰਾਨ 5,443 ਨਵੇਂ ਕੇਸ ਸਾਹਮਣੇ ਆਏ
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ  ਹੈ
ਸਪਤਾਹਿਕ ਪਾਜ਼ਿਟਿਵਿਟੀ ਦਰ  ਹੈ
ਹੁਣ ਤੱਕ ਕੁੱਲ 89.27 ਕਰੋੜ ਟੈਸਟ ਕੀਤੇ ਗਏ; ਪਿਛਲੇ 24 ਘੰਟਿਆਂ ਵਿੱਚ 3,39,062 ਟੈਸਟ ਕੀਤੇ ਗਏ
ਪਰਸੋਨਲ,ਲੋਕ ਸ਼ਿਕਾਇਤਾਂ ਤੇ ਪੈਨਸ਼ਨ ਮੰਤਰਾਲਾ
ਕੇਂਦਰੀ ਗ੍ਰਹਿ ਤੇ ਸਹਿਕਾਰਿਤਾ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਕੱਲ ਕੇਂਦਰ ਸ਼ਾਸਿਤ ਪ੍ਰਦੇਸ਼ ਜੰਮੂ-ਕਸ਼ਮੀਰ ਦੇ 20 ਜ਼ਿਲ੍ਹਿਆਂ ਦੇ ਲਈ ਪਹਿਲਾਂ ਜ਼ਿਲ੍ਹਾ ਸੁਸ਼ਾਸਨ ਸੂਚਕਾਂਕ ਜਾਰੀ ਕਰਨਗੇ
ਜੰਮੂ ਅਤੇ ਕਸ਼ਮੀਰ ਸੁਸ਼ਾਸਨ ਸੂਚਕਾਂਕ ਵਾਲਾ ਦੇਸ਼ ਦਾ ਪਹਿਲਾ ਕੇਂਦਰ ਸ਼ਾਸਿਤ ਪ੍ਰਦੇਸ਼ ਬਣੇਗਾ
ਜ਼ਿਲ੍ਹਾ ਪੱਧਰ ‘ਤੇ ਸੁਸ਼ਾਸਨ ਦੇ ਮਾਨਦੰਡ ਸਥਾਪਿਤ ਕਰਨ ਦੇ ਲਈ ਪ੍ਰਸ਼ਾਸਨਿਕ ਸੁਧਾਰ ਦੀ ਦਿਸ਼ਾ ਵਿੱਚ ਇੱਕ ਵੱਡਾ ਕਦਮ
ਕੇਂਦਰੀ ਮੰਤਰੀ ਡਾ. ਜਿਤੇਂਦਰ ਸਿੰਘ ਅਤੇ ਜੰਮੂ-ਕਸ਼ਮੀਰ ਦੇ ਉਪ ਰਾਜਪਾਲ ਸ਼੍ਰੀ ਮਨੋਜ ਸਿਨ੍ਹਾ ਵੀ ਪ੍ਰੋਗਰਾਮ ਨੂੰ ਸੰਬੋਧਿਤ ਕਰਨਗੇ
ਕੇਂਦਰੀ ਗ੍ਰਹਿ ਤੇ ਸਹਿਕਾਰਿਤਾ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਕੱਲ ਕੇਂਦਰ ਸ਼ਾਸਿਤ ਪ੍ਰਦੇਸ਼ ਜੰਮੂ-ਕਸ਼ਮੀਰ ਦੇ 20 ਜ਼ਿਲ੍ਹਿਆਂ ਦੇ ਲਈ ਜ਼ਿਲ੍ਹਾ ਸੁਸ਼ਾਸਨ ਸੂਚਕਾਂਕ ਜਾਰੀ ਕਰਨਗੇ। ਇਸ ਪ੍ਰੋਗਰਾਮ ਦਾ ਆਯੋਜਨ ਭਾਰਤ ਸਰਕਾਰ ਦੇ ਪ੍ਰਸ਼ਾਸਨਿਕ ਸੁਧਾਰ ਅਤੇ ਲੋਕ ਸ਼ਿਕਾਇਤ ਵਿਭਾਗ  ਤੇ ਜੰਮੂ ਅਤੇ ਕਸ਼ਮੀਰ ਪ੍ਰਬੰਧਨ, ਲੋਕ ਪ੍ਰਸ਼ਾਸਨ ਤੇ ਗ੍ਰਾਮੀਣ ਵਿਕਾਸ ਸੰਸਥਾਨ ਤੇ ਹੈਦਰਾਬਾਦ ਦੇ ਸੁਸ਼ਾਸ਼ਨ ਕੇਂਦਰ ਦੇ ਸਹਿਯੋਗ ਨਾਲ ਸੰਯੁਕਤ ਤੌਰ ‘ਤੇ ਕੀਤਾ ਗਿਆ ਹੈ।
ਕੇਂਦਰੀ ਪਰਸੋਨਲ, ਲੋਕ ਸ਼ਿਕਾਇਤਾਂ ਅਤੇ ਪੈਂਸ਼ਨਾਂ ਮੰਤਰੀ ਡਾ. ਜਿਤੇਂਦਰ ਤੇ ਜੰਮੂ-ਕਸ਼ਮੀਰ ਦੇ ਉਪ ਰਾਜਪਾਲ ਸ਼੍ਰੀ ਮਨੋਜ ਸਿਨ੍ਹਾ ਵੀ ਇਸ ਪ੍ਰੋਗਰਾਮ ਨੂੰ ਸੰਬੋਧਿਤ ਕਰਨਗੇ।
ਜੰਮੂ ਅਤੇ ਕਸ਼ਮੀਰ ਦਾ ਜ਼ਿਲ੍ਹਾ ਸੁਸ਼ਾਸਨ ਸੂਚਕਾਂਕ- ਡੀਏਆਰਪੀਜੀ ਦੁਆਰਾ ਜੰਮੂ ਅਤੇ ਕਸ਼ਮੀਰ ਸਰਕਾਰ ਦੇ ਸਹਿਯੋਗ ਨਾਲ 2 ਜੁਲਾਈ 2022 ਨੂੰ ਸ੍ਰੀਨਗਰ ਵਿੱਚ ਸੁਸ਼ਾਸਨ ਪ੍ਰਥਾਵਾਂ ਦੀ ਪ੍ਰਤਿਕ੍ਰਿਤੀ ‘ਤੇ ਆਯੋਜਿਤ ਖੇਤਰੀ ਸੰਮੇਲਨ ਵਿੱਚ ਅਪਣਾਏ ਗਏ “ਬਿਹਤਰ ਏ-ਹੁਕੁਮਤ-ਕਸ਼ਮੀਰ ਏਲਾਮਿਆ” ਪ੍ਰਸਤਾਵ ਵਿੱਚ ਕੀਤੇ ਗਏ ਐਲਾਣਾਂ ਦੇ ਅਨੁਰੂਪ ਤਿਆਰ ਕੀਤਾ ਗਿਆ। ਜ਼ਿਲ੍ਹਾ ਸੁਸ਼ਾਸਨ ਸੂਚਕਾਂਕ ਤਿਆਰ ਕਰਨ ਦੀ ਕਵਾਯਦ ਜੁਲਾਈ 2021 ਵਿੱਚ ਸ਼ੁਰੂ ਹੋਈ ਸੀ, ਜੋ ਹੁਣ ਪੂਰੀ ਹੋ ਚੁੱਕੀ ਹੈ। ਇਸ ਦੇ ਨਾਲ ਹੀ ਜੰਮੂ-ਕਸ਼ਮੀਰ ਸੁਸ਼ਾਸਨ ਸੂਚਕਾਂਕ ਵਾਲਾ ਦੇਸ਼ ਦਾ ਪਹਿਲਾ ਕੇਂਦਰ ਸ਼ਾਸਿਤ ਪ੍ਰਦੇਸ਼ ਬਣ ਰਿਹਾ ਹੈ।
ਜੰਮੂ ਅਤੇ ਕਸ਼ਮੀਰ ਸਰਕਾਰ ਦੇ ਜ਼ਿਲ੍ਹਾ ਸੁਸ਼ਾਸਨ ਸੂਚਕਾਂਕ ਨੂੰ ਜ਼ਿਲ੍ਹਾ ਪੱਧਰ ‘ਤੇ ਸੁਸ਼ਾਸਨ ਦੇ ਮਾਨਦੰਡ ਸਥਾਪਿਤ ਕਰਨ ਦੇ ਲਈ ਪ੍ਰਮੁੱਖ ਪ੍ਰਸ਼ਾਸਨਿਕ ਸੁਧਾਰ ਤੇ ਰਾਜ ਤੇ ਜ਼ਿਲ੍ਹਾ ਪੱਧਰ ‘ਤੇ ਅੰਕੜਿਆਂ ਦੇ ਸਮੇਂ ‘ਤੇ ਮਿਲਾਨ ਅਤੇ ਪ੍ਰਕਾਸ਼ਨ ਲਈ ਇੱਕ ਮਹੱਤਵਪੂਰਨ ਪ੍ਰਯਤਨ ਮੰਨਿਆ ਜਾ ਰਿਹਾ ਹੈ। ਜ਼ਿਲ੍ਹਾ ਸੁਸ਼ਾਸਨ ਸੂਚਕਾਂਕ ਇੱਕ ਮਹੱਤਵਪੂਰਨ ਮੀਲ ਦਾ ਪੱਥਰ ਹੈ ਅਤੇ ਇਸ ਤੋਂ ਉਮੀਦ ਹੈ ਕਿ ਇਹ ਜੰਮੂ ਅਤੇ ਕਸ਼ਮੀਰ ਦੇ ਸਾਰੇ ਜ਼ਿਲ੍ਹਿਆਂ ਦੇ ਪ੍ਰਦਰਸ਼ਨ ਦੇ ਸਬੂਤ ਅਧਾਰਤ ਮੁਲਾਂਕਣ ਦੇ ਲਈ ਇੱਕ ਮਜ਼ਬੂਤ ਢਾਂਚਾ ਪ੍ਰਦਾਨ ਕਰੇਗਾ।
ਜੰਮੂ-ਕਸ਼ਮੀਰ ਦੇ ਮੁੱਖ ਸਕੱਤਰ ਸ਼੍ਰੀ ਅਰੁਣ ਕੁਮਾਰ ਮੇਹਤਾ ਅਤੇ ਡੀਏਆਰਪੀਜੀ ਦੇ ਸਕੱਤਰ ਸ਼੍ਰੀ ਵੀ. ਸ੍ਰੀਨਿਵਾਸ ਵੀ ਇਸ ਪ੍ਰੋਗਰਾਮ ਨੂੰ ਸੰਬੋਧਿਤ ਕਰਨਗੇ। ਇਸ ਸਮਾਰੋਹ ਵਿੱਚ ਜੰਮੂ-ਕਸ਼ਮੀਰ ਸਰਕਾਰ ਦੇ ਸੀਨੀਅਰ ਅਧਿਕਾਰੀ, ਜ਼ਿਲ੍ਹਾ ਕਲੈਕਟਰ ਤੇ ਜ਼ਿਲ੍ਹਿਆਂ ਦੇ ਮੁੱਖ ਯੋਜਨਾ ਅਧਿਕਾਰੀ ਵੀ ਹਿੱਸਾ ਲੈਣਗੇ। ਸਾਰੇ ਰਾਜਾਂ ਤੇਂ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੀਆਂ ਸਰਕਾਰਾਂ ਦੇ ਯੋਜਨਾ ਸਕੱਤਰਾਂ ਅਤੇ ਪ੍ਰਸ਼ਾਸਨਿਕ ਸੁਧਾਰਾਂ ਦੇ ਸਕੱਤਰਾਂ ਤੇ ਗੈਰ-ਚੁਣਾਵ ਵਾਲੇ ਰਾਜਾਂ ਦੇ ਜ਼ਿਲ੍ਹਾ ਕਲੈਕਟਰਾਂ ਨੂੰ ਵੀ ਵੀਡੀਓ ਕਾਨਫਰੰਸਿੰਗ ਨਾਲ ਇਸ ਪ੍ਰੋਗਰਾਮ ਵਿੱਚ ਹਿੱਸਾ ਲੈਣ ਦੇ ਲਈ ਸੱਦਾ ਦਿੱਤਾ ਗਿਆ ਹੈ।
ਇਸ ਅਵਸਰ ‘ਤੇ ਹੈਦਰਾਬਾਦ ਦੇ ਸੁਸ਼ਾਸਨ ਕੇਂਦਰ ਦੁਆਰਾ ਜ਼ਿਲ੍ਹਾ ਸੁਸ਼ਾਸਨ ਸੂਚਕਾਂਕ ਤਿਆਰ ਕਰਨ ‘ਤੇ ਇੱਕ ਪ੍ਰੈਜ਼ੈਨਟੇਸ਼ਨ ਦਿੱਤੀ ਜਾਵੇਗੀ। ਇਸ ਦੇ ਬਾਅਦ ਚੁਣੇ ਹੋਏ 12 ਡਿਸਟ੍ਰਿਕਟ ਡਿਵੈਲਪਮੈਂਟ ਕਮਿਸ਼ਨਰਾਂ ਦੁਆਰਾ ਜ਼ਿਲ੍ਹਾ ਪ੍ਰੈਜ਼ੈਨਟੇਸ਼ਨਾਂ ਦਿੱਤੀਆਂ ਜਾਣਗੀਆਂ, ਜੋ ਵਿਭਿੰਨ ਖੇਤਰਾਂ ਦੀਆਂ ਉਪਲੱਬਧੀਆਂ ਨੂੰ ਦਰਸਾਉਣਗੇ। ਭਵਿੱਖ ਵਿੱਚ ਵੀ ਜ਼ਿਲ੍ਹਿਆਂ ਦੇ ਪ੍ਰਦਰਸ਼ਨ ਅਤੇ ਸੁਧਾਰ ਨੂੰ ਮਾਪਣੇ ਤੇ ਮਾਨਦੰਡ ਸਥਾਪਿਤ ਕਰਨ ਦੇ ਲਈ ਡੀਜੀਜੀਆਈ ਦੇ ਭਵਿੱਖ ਦੇ 2.0 ਸੰਸਕਰਣ ਦੇ ਲਈ ਡੀਜੀਜੀਆਈ-ਏ ਵੇ ਫਾਰਵਰਡ ‘ਤੇ ਇੱਕ ਪੈਨਲ ਚਰਚਾ ਵੀ ਬਾਅਦ ਵਿੱਚ ਆਯੋਜਿਤ ਕੀਤੀ ਜਾਵੇਗੀ।
<><><><><>
ਐੱਸਐੱਨਸੀ/ਆਰਆਰ
(Visitor Counter : 114
ਮੰਤਰੀ ਮੰਡਲ
ਕੈਬਨਿਟ ਨੇ ਦੇਸ਼ ਵਿੱਚ ਰਿਸਰਚ ਈਕੋ-ਸਿਸਟਮ ਨੂੰ ਮਜ਼ਬੂਤ ਕਰਨ ਲਈ ਸੰਸਦ ਵਿੱਚ ਨੈਸ਼ਨਲ ਰਿਸਰਚ ਫਾਊਂਡੇਸ਼ਨ ਬਿਲ, 2023 ਪੇਸ਼ ਕਰਨ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਕੈਬਨਿਟ ਨੇ ਅੱਜ ਸੰਸਦ ਵਿੱਚ ਨੈਸ਼ਨਲ ਰਿਸਰਚ ਫਾਊਂਡੇਸ਼ਨ  ਬਿਲ, 2023 ਨੂੰ ਪੇਸ਼ ਕਰਨ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ। ਪ੍ਰਵਾਨਿਤ ਬਿਲ ਐੱਨਆਰਐੱਫ ਦੀ ਸਥਾਪਨਾ ਦਾ ਰਾਹ ਪੱਧਰਾ ਕਰੇਗਾ ਜੋ ਖੋਜ ਅਤੇ ਵਿਕਾਸ  ਨੂੰ ਉਤਸ਼ਾਹਿਤ ਕਰੇਗਾ, ਵਿਕਸਿਤ ਕਰੇਗਾ ਅਤੇ ਹੋਰ ਅੱਗੇ ਵਧਾਏਗਾ ਅਤੇ ਭਾਰਤ ਦੀਆਂ ਯੂਨੀਵਰਸਿਟੀਆਂ, ਕਾਲਜਾਂ, ਖੋਜ ਸੰਸਥਾਵਾਂ, ਅਤੇ ਆਰਐਂਡਡੀ ਪ੍ਰਯੋਗਸ਼ਾਲਾਵਾਂ ਵਿੱਚ ਰਿਸਰਚ ਅਤੇ ਇਨੋਵੇਸ਼ਨ ਦੇ ਕਲਚਰ ਨੂੰ ਉਤਸ਼ਾਹਿਤ ਕਰੇਗਾ।
ਬਿਲ, ਸੰਸਦ ਵਿੱਚ ਪ੍ਰਵਾਨਗੀ ਤੋਂ ਬਾਅਦ, ਰਾਸ਼ਟਰੀ ਸਿੱਖਿਆ ਨੀਤੀ  ਦੀਆਂ ਸਿਫ਼ਾਰਸ਼ਾਂ ਅਨੁਸਾਰ ਦੇਸ਼ ਵਿੱਚ ਵਿਗਿਆਨਕ ਖੋਜ ਦੀ ਉੱਚ-ਪੱਧਰੀ ਰਣਨੀਤਕ ਦਿਸ਼ਾ ਪ੍ਰਦਾਨ ਕਰਨ ਲਈ ਇੱਕ ਸਿਖਰ ਸੰਸਥਾ ਐੱਨਆਰਐੱਫ ਦੀ ਸਥਾਪਨਾ ਕਰੇਗਾ, ਜਿਸਦੀ ਕੁੱਲ ਅਨੁਮਾਨਿਤ ਲਾਗਤ ਪੰਜ ਸਾਲਾਂ  ਦੀ ਅਵਧੀ ਦੌਰਾਨ 50,000 ਕਰੋੜ ਰੁਪਏ ਹੈ।
ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ  ਐੱਨਆਰਐੱਫ ਦਾ ਪ੍ਰਸ਼ਾਸਕੀ ਵਿਭਾਗ ਹੋਵੇਗਾ ਜਿਸ ਨੂੰ ਇੱਕ ਗਵਰਨਿੰਗ ਬੋਰਡ ਦੁਆਰਾ ਨਿਯੰਤ੍ਰਿਤ ਕੀਤਾ ਜਾਵੇਗਾ ਜਿਸ ਵਿੱਚ ਵਿਭਿੰਨ ਵਿਸ਼ਿਆਂ ਦੇ ਉੱਘੇ ਖੋਜਕਰਤਾ ਅਤੇ ਪ੍ਰੋਫੈਸ਼ਨਲ ਸ਼ਾਮਲ ਹੋਣਗੇ। ਕਿਉਂਕਿ ਐੱਨਆਰਐੱਫ ਦਾ ਦਾਇਰਾ ਵਿਆਪਕ ਹੈ - ਸਾਰੇ ਮੰਤਰਾਲਿਆਂ ਨੂੰ ਪ੍ਰਭਾਵਿਤ ਕਰਦਾ ਹੈ - ਪ੍ਰਧਾਨ ਮੰਤਰੀ ਬੋਰਡ ਦੇ ਐਕਸ-ਔਫਿਸੀਓ ਚੇਅਰਮੈਨ ਹੋਣਗੇ ਅਤੇ ਕੇਂਦਰੀ ਵਿਗਿਆਨ ਅਤੇ ਟੈਕਨੋਲੋਜੀ ਮੰਤਰੀ ਅਤੇ ਕੇਂਦਰੀ ਸਿੱਖਿਆ ਮੰਤਰੀ ਅਹੁਦੇ ਦੇ ਐਕਸ-ਔਫਿਸੀਓ ਉਪ-ਚੇਅਰਮੈਨ ਹੋਣਗੇ। ਐੱਨਆਰਐੱਫ ਦੇ ਕੰਮਕਾਜ ਨੂੰ ਭਾਰਤ ਸਰਕਾਰ ਦੇ ਪ੍ਰਮੁੱਖ ਵਿਗਿਆਨਕ ਸਲਾਹਕਾਰ ਦੀ ਪ੍ਰਧਾਨਗੀ ਵਾਲੀ ਐਗਜ਼ੀਕਿਊਟਿਵ ਕੌਂਸਲ ਦੁਆਰਾ ਨਿਯੰਤਰਿਤ ਕੀਤਾ ਜਾਵੇਗਾ।
ਐੱਨਆਰਐੱਫ ਉਦਯੋਗਾਂ, ਅਕਾਦਮੀਆਂ, ਅਤੇ ਸਰਕਾਰੀ ਵਿਭਾਗਾਂ ਅਤੇ ਖੋਜ ਸੰਸਥਾਵਾਂ ਦਰਮਿਆਨ ਸਹਿਯੋਗ ਕਾਇਮ ਕਰੇਗਾ, ਅਤੇ ਵਿਗਿਆਨਕ ਅਤੇ ਲਾਈਨ ਮੰਤਰਾਲਿਆਂ ਤੋਂ ਇਲਾਵਾ ਉਦਯੋਗਾਂ ਅਤੇ ਰਾਜ ਸਰਕਾਰਾਂ ਦੀ ਭਾਗੀਦਾਰੀ ਅਤੇ ਯੋਗਦਾਨ ਲਈ ਇੱਕ ਇੰਟਰਫੇਸ ਵਿਧੀ ਤਿਆਰ ਕਰੇਗਾ। ਇਹ ਇੱਕ ਨੀਤੀਗਤ ਫਰੇਮਵਰਕ ਬਣਾਉਣ ਅਤੇ ਰੈਗੂਲੇਟਰੀ ਪ੍ਰਕਿਰਿਆਵਾਂ ਨੂੰ ਸਥਾਪਿਤ ਕਰਨ 'ਤੇ ਧਿਆਨ ਕੇਂਦ੍ਰਿਤ ਕਰੇਗਾ ਜੋ ਖੋਜ ਅਤੇ ਵਿਕਾਸ 'ਤੇ ਉਦਯੋਗ ਦੁਆਰਾ ਸਹਿਯੋਗ ਅਤੇ ਵਧੇ ਹੋਏ ਖਰਚਿਆਂ ਨੂੰ ਉਤਸ਼ਾਹਿਤ ਕਰ ਸਕਦੀਆਂ ਹਨ।
ਬਿਲ 2008 ਵਿੱਚ ਸੰਸਦ ਦੇ ਇੱਕ ਐਕਟ ਦੁਆਰਾ ਸਥਾਪਿਤ ਕੀਤੇ ਗਏ ਵਿਗਿਆਨ ਅਤੇ ਇੰਜੀਨੀਅਰਿੰਗ ਖੋਜ ਬੋਰਡ  ਨੂੰ ਵੀ ਰੱਦ ਕਰੇਗਾ ਅਤੇ ਇਸ ਨੂੰ ਐੱਨਆਰਐੱਫ ਵਿੱਚ ਸ਼ਾਮਲ ਕਰ ਦੇਵੇਗਾ ਜਿਸਦਾ ਇੱਕ ਵਿਸਤ੍ਰਿਤ ਆਦੇਸ਼ ਹੈ ਅਤੇ ਐੱਸਈਆਰਬੀ ਦੀਆਂ ਗਤੀਵਿਧੀਆਂ ਤੋਂ ਇਲਾਵਾ ਹੋਰ ਗਤੀਵਿਧੀਆਂ ਨੂੰ ਵੀ ਕਵਰ ਕਰਦਾ ਹੈ।
ਵਿੱਤ ਮੰਤਰਾਲਾ
ਸਰਕਾਰ ਨੇ ਐੱਸਐੱਮਐੱਸ ਜ਼ਰੀਏ ਨਿਲ ਜੀਐੱਸਟੀ ਰਿਟਰਨ ਭਰਨ ਦੀ ਸੁਵਿਧਾ ਜਾਰੀ ਕੀਤੀ
ਸਰਕਾਰ ਨੇ ਭਾਰਤੀ ਟੈਕਸ ਦੇਣ ਵਾਲਿਆਂ ਦੀ ਸੁਵਿਧਾ ਦੇ ਮੱਦੇਨਜ਼ਰ ਇੱਕ ਮਹੱਤਵਪੂਰਨ ਕਦਮ ਉਠਾਉਂਦਿਆਂ ਅੱਜ ਐੱਸਐੱਮਐੱਸ ਦੇ ਜ਼ਰੀਏ ਫਾਰਮ ਜੀਐੱਸਟੀਆਰ-3 ਬੀ ਵਿੱਚ ਨਿਲ ਜੀਐੱਸਟੀ ਮਾਸਿਕ ਰਿਟਰਨ ਭਰਨ ਦੀ ਆਗਿਆ ਦੇ ਦਿੱਤੀ ਹੈ। ਇਸ ਨਾਲ 22 ਲੱਖ ਰਜਿਸਟਰਡ ਟੈਕਸ ਦੇਣ ਵਾਲਿਆਂ ਲਈ ਜੀਐੱਸਟੀ ਦੀ ਪਾਲਣਾ ਵਿੱਚ ਅਸਾਨੀ ਨਾਲ ਸੁਧਾਰ ਹੋਵੇਗਾ ਜਿਨ੍ਹਾਂ ਨੂੰ ਆਮ ਪੋਰਟਲ ’ਤੇ ਆਪਣੇ ਖਾਤੇ ਵਿੱਚ ਲੌਗਇਨ ਕਰਨਾ ਪੈਂਦਾ ਸੀ ਅਤੇ ਫਿਰ ਹਰ ਮਹੀਨੇ ਆਪਣੀ ਰਿਟਰਨ ਫਾਈਲ ਕਰਨਾ ਪੈਂਦਾ ਸੀ। ਹੁਣ, ਨਿਲ ਦੇਣਦਾਰੀ ਵਾਲੇ ਇਨ੍ਹਾਂ ਟੈਕਸ ਦੇਣ ਵਾਲਿਆਂ ਨੂੰ ਜੀਐੱਸਟੀ ਪੋਰਟਲ ’ਤੇ ਲੌਗ ਇਨ ਕਰਨ ਦੀ ਜ਼ਰੂਰਤ ਨਹੀਂ ਹੈ ਅਤੇ ਉਹ ਐੱਸਐੱਮਐੱਸ ਦੁਆਰਾ ਆਪਣੀ ਨਿਲ ਰਿਟਰਨ ਭਰ ਸਕਦੇ ਹਨ।
2. ਇਸ ਉਦੇਸ਼ ਲਈ, ਐੱਸਐੱਮਐੱਸ ਦੁਆਰਾ ਨਿਲ ਫਾਰਮ ਜੀਐੱਸਟੀਆਰ-3 ਬੀ ਭਰਨ ਦੀ ਸੁਵਿਧਾ ਨੂੰ ਜੀਐੱਸਟੀਐੱਨ ਪੋਰਟਲ ’ਤੇ ਤੁਰੰਤ ਪ੍ਰਭਾਵ ਨਾਲ ਮੁਹੱਈਆ ਕਰਵਾਇਆ ਗਿਆ ਹੈ। ਇਸ ਤਰ੍ਹਾਂ ਦਾਖਲ ਕੀਤੀ ਗਈ ਰਿਟਰਨ ਦੀ ਸਥਿਤੀ ਨੂੰ ਜੀਐੱਸਟੀ ਪੋਰਟਲ ’ਤੇ ਜੀਐੱਸਟੀਆਈਐੱਨ ਖਾਤੇ ਵਿੱਚ ਲੌਗ ਇਨ ਕਰਕੇ ਅਤੇ ਇਸ ਤੋਂ ਬਾਅਦ ਸੇਵਾਵਾਂ> ਰਿਟਰਨਜ਼> ਟਰੈਕ ਰਿਟਰਨ ਸਥਿਤੀ  ’ਤੇ ਜਾ ਕੇ ਜਾਣਿਆਂ ਜਾ ਸਕਦਾ ਹੈ। ਐੱਸਐੱਮਐੱਸ ਦੁਆਰਾ ਨਿਲ ਰਿਟਰਨ ਭਰਨ ਦੀ ਵਿਧੀ ਇਸ ਪ੍ਰਕਾਰ ਹੈ: -
|
|
ਸਟੈੱਪ
|
|
14409 ਤੇ ਐੱਸਐੱਮਐੱਸ
|
|
VD-GSTIND ਤੋਂ ਪ੍ਰਾਪਤ ਕਰੋ
|
|
ਨਿਲ ਰਿਟਰਨ ਭਰਨੀ ਸ਼ੁਰੂ ਕਰੋ
|
|
ਨਿਲ<ਸਪੇਸ>3ਬੀ <ਸਪੇਸ>ਜੀਐੱਸਟੀਆਈਐੱਨ <ਸਪੇਸ>ਟੈਕਸ ਪੀਰੀਅਡ
Ex. NIL 3B 09XXXXXXXXXXXZC 052020
|
|
052020 ਪੀਰੀਅਡ ਲਈ 09XXXXXXXXXXXZC ਲਈ 123456 ਜੀਐੱਸਟੀਆਰ3ਬੀ ਦੇ ਨਿਲ ਕੋਡ ਹੈ। ਕੋਡ ਦੀ ਮਿਆਦ 30 ਮਿੰਟ ਹੈ।
|
|
ਨਿਲ ਰਿਟਰਨ ਫਾਈਲਿੰਗ ਦੀ ਪੁਸ਼ਟੀ ਕਰ ਰਿਹਾ ਹੈ
|
|
<ਸਪੇਸ>3B<ਸਪੇਸ> ਕੋਡ
Ex. CNF 3B 123456
|
|
053020 ਲਈ ਜੀਐੱਸਟੀਆਰ XZC ਸਫ਼ਲ ਹੈ, ਅਤੇ ਸਵੀਕਾਰ ਕੀਤਾ ਗਿਆ ARN AA070219000384 ਹੈ। ਕਿਰਪਾ ਕਰਕੇ ਆਪਣੇ ARN ਦੀ ਸਥਿਤੀ ਨੂੰ ਦੇਖਣ ਲਈ ਇਸ ਦੀ ਵਰਤੋਂ ਕਰੋ।
|
|
ਕਦੇ ਵੀ ਮਦਦ ਲਈ
|
|
ਹੈਲਪ<ਸਪੇਸ>3B
Ex. Help 3B
|
|
ਮਾਰਚ 2020 ਲਈ ਜੀਐੱਸਟੀਆਈਐੱਨ ਦਾ ਨਿਲ ਰਿਟਰਨ ਭਰਨ ਲਈ: ਨਿਲ ਦੀ ਪੁਸ਼ਟੀ ਕਰਨ ਲਈ ਨਿਲ 3B 07CQZCD1111I4Z7: ਸੀ ਐੱਨਐੱਫ਼ 3ਬੀ ਕੋਡ ਵਿਸਤ੍ਰਿਤ ਜਾਣਕਾਰੀ: www.gst.gov.in
ਗ੍ਰਹਿ ਮੰਤਰਾਲਾ
ਐੱਨਸੀਐੱਮਸੀ ਨੇ ਸੁਪਰ ਚੱਕਰਵਾਤੀ ਤੂਫਾਨ ‘ਅੰਫਾਨ’ ਨਾਲ ਨਜਿੱਠਣ ਦੀਆਂ ਤਿਆਰੀਆਂ ਦੀ ਫਿਰ ਤੋਂ ਸਮੀਖਿਆ ਕੀਤੀ
20 ਮਈ, 2020 ਨੂੰ ਪੱਛਮ ਬੰਗਾਲ ਦੇ ਤਟ ਨਾਲ ਟਕਰਾਵੇਗਾ ਅੰਫਾਨ
ਕੈਬਨਿਟ ਸਕੱਤਰ ਸ਼੍ਰੀ ਰਾਜੀਵ ਗਾਬਾ ਨੇ ਰਾਸ਼ਟਰੀ ਸੰਕਟ ਪ੍ਰਬੰਧਨ ਕਮੇਟੀ  ਦੀ ਤੀਜੀ ਬੈਠਕ ਦੀ ਪ੍ਰਧਾਨਗੀ ਕੀਤੀ ਜਿਸ ਵਿੱਚ ਸੁਪਰ ਚੱਕਰਵਾਤੀ ਤੂਫਾਨ ‘ਅੰਫਾਨ’ ਨਾਲ ਨਜਿੱਠਣ ਲਈ ਰਾਜਾਂ ਅਤੇ ਕੇਂਦਰੀ ਮੰਤਰਾਲਿਆਂ/ਏਜੰਸੀਆਂ ਦੁਆਰਾ ਕੀਤੀਆਂ ਗਈਆਂ ਤਿਆਰੀਆਂ ਦੀ ਸਮੀਖਿਆ ਕੀਤੀ ਗਈ।
ਭਾਰਤੀ ਮੌਸਮ ਵਿਭਾਗ  ਨੇ ਦੱਸਿਆ ਕਿ ਇਸ ‘ਸੁਪਰ ਚੱਕਰਵਾਤੀ ਤੂਫਾਨ’ ਦੇ 20 ਮਈ, 2020 ਦੀ ਦੁਪਹਿਰ/ਸ਼ਾਮ ਨੂੰ ਪੱਛਮ ਬੰਗਾਲ ਦੇ ਤਟ ਨਾਲ ਟਕਰਾਉਣ ਦੀ ਪ੍ਰਬਲ ਸੰਭਾਵਨਾ ਹੈ। ਇਸ ਦੌਰਾਨ ਹਵਾਵਾਂ ਦੀ ਰਫਤਾਰ ਪਹਿਲਾਂ 155-165 ਕਿਲੋਮੀਟਰ ਪ੍ਰਤੀ ਘੰਟੇ ਤੱਕ ਹੋਣ ਅਤੇ ਇਸ ਦੇ ਬਾਅਦ ਹੋਰ ਵੀ ਅਧਿਕ ਤੇਜ਼ ਹੋ ਕੇ 185 ਕਿਲੋਮੀਟਰ ਪ੍ਰਤੀ ਘੰਟੇ ਦੇ ਉੱਚ ਪੱਧਰ ਨੂੰ ਵੀ ਛੂਹ ਜਾਣ ਦੀ ਪ੍ਰਬਲ ਸੰਭਾਵਨਾ ਹੈ। ਇਸ ਦੇ ਨਾਲ ਹੀ ਰਾਜ ਦੇ ਤਟਵਰਤੀ ਜ਼ਿਲ੍ਹਿਆਂ ਵਿੱਚ ਭਾਰੀ ਵਰਖਾ ਹੋਵੇਗੀ ਅਤੇ ਸਮੁੰਦਰ ਵਿੱਚ 4-5 ਮੀਟਰ ਉੱਚੀਆਂ ਲਹਿਰਾਂ ਉੱਠਣਗੀਆਂ। ਇਸ ਤੂਫਾਨ ਨਾਲ ਪੂਰਬੀ ਮੇਦਿਨੀਪੁਰ, ਦੱਖਣੀ ਅਤੇ ਉੱਤਰ 24 ਪਰਗਨਾ, ਹਾਵੜਾ, ਹੁਗਲੀ ਅਤੇ ਕੋਲਕਾਤਾ ਜ਼ਿਲ੍ਹਿਆਂ ਦੇ ਕਾਫ਼ੀ ਪ੍ਰਭਾਵਿਤ ਹੋਣ ਦਾ ਅੰਦੇਸ਼ਾ ਹੈ। ‘ਅੰਫਾਨ’ ਤੂਫਾਨ ਨਾਲ ਨੁਕਸਾਨ ਦੀ ਸੰਭਾਵਨਾ ਇਸ ਤੋਂ ਪਹਿਲਾਂ ਆਏ ਚੱਕਰਵਾਤੀ ਤੂਫਾਨ ‘ਬੁਲਬੁਲ’ ਨਾਲ ਹੋਏ ਭਾਰੀ ਨੁਕਸਾਨ ਤੋਂ ਵੀ ਕਿਤੇ ਅਧਿਕ ਹੋਣ ਦਾ ਅੰਦੇਸ਼ਾ ਹੈ, ਜੋ 9 ਨਵੰਬਰ , 2019 ਨੂੰ ਪੱਛਮ ਬੰਗਾਲ ਦੇ ਤਟ ਨਾਲ ਟਕਰਾਇਆ ਸੀ।
ਇਸ ਚੱਕਰਵਾਤੀ ਤੂਫਾਨ ਨਾਲ ਓਡੀਸ਼ਾ ਦੇ ਤਟਵਰਤੀ ਜ਼ਿਲ੍ਹਿਆਂ ਜਿਵੇਂ ਕਿ ਜਗਤਸਿੰਘਪੁਰ, ਕੇਂਦਰਪਾੜਾ, ਭਦਰਕ, ਜਾਜਪੁਰ ਅਤੇ ਬਾਲਾਸੋਰ ਵਿੱਚ ਵੀ ਅਤਿਅੰਤ ਤੇਜ਼ ਵਰਖਾ ਹੋਣ, ਪ੍ਰਚੰਡ ਝੋਂਕੇ ਵਾਲੀਆਂ ਹਵਾਵਾਂ ਚਲਣ ਅਤੇ ਸਮੁੰਦਰ ਵਿੱਚ ਉੱਚੀਆਂ - ਉੱਚੀਆਂ ਲਹਿਰਾਂ ਉੱਠਣ ਦੀ ਆਸ਼ੰਕਾ ਹੈ।
ਓਡੀਸ਼ਾ ਦੇ ਮੁੱਖ ਸਕੱਤਰ ਅਤੇ ਪੱਛਮ ਬੰਗਾਲ ਦੇ ਐਡੀਸ਼ਨਲ ਮੁੱਖ ਸਕੱਤਰ ਨੇ ਐੱਨਸੀਐੱਮਸੀ ਨੂੰ ਆਪਣੇ ਦੁਆਰਾ ਕੀਤੇ ਗਏ ਆਰੰਭਕ ਉਪਾਵਾਂ ਤੋਂ ਜਾਣੂ ਕਰਵਾਇਆ। ਉਨ੍ਹਾਂ ਨੇ ਦੱਸਿਆ ਕਿ ਨਿਚਲੇ ਇਲਾਕਿਆਂ ਤੋਂ ਲੋਕਾਂ ਨੂੰ ਬਾਹਰ ਕੱਢਿਆ ਜਾ ਰਿਹਾ ਹੈ। ਅਨਾਜ, ਪੇਅਜਲ ਅਤੇ ਹੋਰ ਜ਼ਰੂਰੀ ਵਸਤਾਂ ਦੇ ਸਟਾ ਕ ਲਈ ਹਰ ਸੰਭਵ ਕਦਮ ਉਠਾਏ ਗਏ ਹਨ। ਬਿਜਲੀ ਅਤੇ ਦੂਰਸੰਚਾਰ ਸੇਵਾਵਾਂ ਦੇ ਰਖ-ਰਖਾਅ ਅਤੇ ਬਹਾਲੀ ਲਈ ਸਬੰਧਿਤ ਟੀਮਾਂ ਵੀ ਤੈਨਾਤ ਕਰ ਦਿੱਤੀਆਂ ਗਈਆਂ ਹਨ।
ਰਾਜਾਂ ਅਤੇ ਕੇਂਦਰੀ ਏਜੰਸੀਆਂ ਦੀਆਂ ਤਿਆਰੀਆਂ ਦੀ ਸਮੀਖਿਆ ਕਰਦੇ ਹੋਏ ਕੈਬਨਿਟ ਸਕੱਤਰ ਨੇ ਰਾਜ ਸਰਕਾਰਾਂ ਨੂੰ ਕਿਹਾ ਕਿ ਚੱਕਰਵਾਤੀ ਤੂਫਾਨ ਦੇ ਮਾਰਗ ਵਿੱਚ ਪੈਣ ਵਾਲੇ ਨਿਚਲੇ ਇਲਾਕਿਆਂ ਤੋਂ ਸਮੇਂ ‘ਤੇ ਲੋਕਾਂ ਨੂੰ ਸੁਰੱਖਿਅਤ ਕੱਢਣ ਲਈ ਸਾਰੇ ਜ਼ਰੂਰੀ ਉਪਾਅ ਕੀਤੇ ਜਾਣ ਅਤੇ ਇਸ ਦੇ ਨਾਲ ਹੀ ਜ਼ਰੂਰੀ ਸਪਲਾਈ ਜਿਵੇਂ ਕਿ ਭੋਜਨ, ਪੇਅਜਲ ਅਤੇ ਦਵਾਈਆਂ, ਆਦਿ ਨੂੰ ਉਚਿਤ ਮਾਤਰਾ ਵਿੱਚ ਬਣਾਈ ਰੱਖਿਆ ਜਾਵੇ। ਰਾਜ ਸਰਕਾਰਾਂ ਨੂੰ ਇਹ ਵੀ ਸਲਾਹ ਦਿੱਤੀ ਗਈ ਕਿ ਸੜਕਾਂ ਤੋਂ ਮਲਬਾ ਹਟਾਉਣ ਅਤੇ ਹੋਰ ਬਹਾਲੀ ਕਾਰਜਾਂ ਲਈ ਟੀਮਾਂ ਨੂੰ ਤਿਆਰ ਰੱਖਿਆ ਜਾਵੇ।
ਐੱਨਡੀਆਰਐੱਫ ਦੀਆਂ 36 ਟੀਮਾਂ ਨੂੰ ਵਰਤਮਾਨ ਵਿੱਚ ਦੋਹਾਂ ਰਾਜਾਂ ਵਿੱਚ ਤੈਨਾਤ ਕੀਤਾ ਗਿਆ ਹੈ। ਸੈਨਾ ਅਤੇ ਜਲ ਸੈਨਾ ਦੇ ਬਚਾਅ ਅਤੇ ਰਾਹਤ ਦਲਾਂ ਦੇ ਨਾਲ - ਨਾਲ ਜਲ ਸੈਨਾ, ਵਾਯੂ ਸੈਨਾ ਅਤੇ ਤਟ ਰੱਖਿਅਕ ਬਲ ਦੇ ਜਹਾਜ਼ਾਂ ਅਤੇ ਹਵਾਈ ਜਹਾਜ਼ਾਂ ਨੂੰ ਵੀ ਸੰਕਟਕਾਲ ਵਿਵਸਥਾ ਦੇ ਤੌਰ ‘ਤੇ ਰੱਖਿਆ ਗਿਆ ਹੈ। ਜ਼ਰੂਰੀ ਸੇਵਾਵਾਂ ਦੇ ਰਖ-ਰਖਾਅ ਨੂੰ ਸੁਨਿਸ਼ਚਿਤ ਕਰਨ ਲਈ ਦੂਰਸੰਚਾਰ ਵਿਭਾਗ ਅਤੇ ਬਿਜਲੀ ਮੰਤਰਾਲੇ ਦੀਆਂ ਏਜੰਸੀਆਂ ਦੇ ਅਧਿਕਾਰੀਆਂ ਨੂੰ ਵੀ ਰਾਜਾਂ ਵਿੱਚ ਤੈਨਾਤ ਕੀਤਾ ਗਿਆ ਹੈ।
ਓਡੀਸ਼ਾ ਦੇ ਮੁੱਖ ਸਕੱਤਰ ਅਤੇ ਪੱਛਮ ਬੰਗਾਲ ਦੇ ਗ੍ਰਹਿ ਸਕੱਤਰ ਨੇ ਵੀਡੀਓ ਕਾਨਫਰੰਸ ਜ਼ਰੀਏ ਇਸ ਬੈਠਕ ਵਿੱਚ ਹਿੱਸਾ ਲਿਆ। ਗ੍ਰਹਿ , ਰੱਖਿਆ , ਸ਼ਿਪਿੰਗ , ਬਿਜਲੀ , ਦੂਰਸੰਚਾਰ ਅਤੇ ਸਿਹਤ ਮੰਤਰਾਲਿਆਂ, ਆਈਐੱਮਡੀ, ਐੱਨਡੀਐੱਮਏ ਅਤੇ ਐੱਨਡੀਆਰਐੱਫ ਦੇ ਸੀਨੀਅਰ ਅਧਿਕਾਰੀਆਂ ਨੇ ਵੀ ਇਸ ਬੈਠਕ ਵਿੱਚ ਹਿੱਸਾ ਲਿਆ ।
ਇਸ ਤੂਫਾਨ ਨਾਲ ਉਤਪੰ।ਨ ਸਥਿਤੀ ਦਾ ਜਾਇਜ਼ਾ ਲੈਣ ਲਈ ਐੱਨਸੀਐੱਮਸੀ ਦੀ ਬੈਠਕ ਫਿਰ ਤੋਂ ਹੋਵੇਗੀ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਗ੍ਰਾਮੀਣ ਖੇਤਰਾਂ ਵਿੱਚ ਘੱਟ ਕਠੋਰਸਥਿਤੀਆਂ ਵਿੱਚ ਸਟੋਰੇਜ ਲਈ ਉਪਯੁਕਤ, ਘੱਟ ਲਾਗਤ ਵਾਲੀ ਕੋਵਿਡ 19 ਡਿਟੈਕਸ਼ਨ ਕਿੱਟ ਲਈ ਅਧਿਐਨ ਸ਼ੁਰੂ ਕੀਤਾ ਗਿਆ
ਖੋਜਕਾਰ ਸਾਰਸ-ਕੋ-ਵੀ2 ਸੰਕ੍ਰਮਣ ਦਾ ਪਤਾ ਲਗਾਉਣ ਲਈ ਇੱਕ ਐਪਟਾਮਰ ਅਧਾਰਤ ਡਾਇਗਨੋਸਟਿਕ ਕਿੱਟ ਤਿਆਰ ਕਰ ਰਹੇ ਹਨ
ਇਹ ਘੱਟ ਲਾਗਤ ਵਿੱਚ ਕੋਵਿਡ 19 ਸੰਕ੍ਰਮਣ ਦੀ ਪਹਿਚਾਣ ਕਰਨ ਤੋਂ ਇਲਾਵਾ, ਸਟੀਕ ਅਤੇ ਕੁਸ਼ਲ ਤਰੀਕੇ ਨਾਲ ਕਈ ਸੰਕ੍ਰਮਣਾਂ ਦਾ ਪਤਾ ਲਗਾ ਸਕਦੀ ਹੈ।
ਕੋਵਿਡ 19 ਮਹਾਮਾਰੀ ਨੇ ਦੂਰ ਦੁਰਾਡੇ ਦੇ ਅਜਿਹੇਖੇਤਰਾਂ ਵਿੱਚ ਤੇਜ਼ੀ ਨਾਲ ਡਾਇਗਨੋਸਟਿਕ ਸਹੂਲਤਾਂ ਸਥਾਪਤ ਕਰਨ ਦੀ ਨਵੀਂ ਚੁਣੌਤੀ ਦਿੱਤੀ ਹੈ ਜਿੱਥੇ ਕਿ ਲੋੜੀਂਦਾ ਬੁਨਿਆਦੀ ਢਾਂਚਾ ਨਹੀਂ ਹੈ। ਇਸ ਵਾਸਤੇ ਘੱਟ ਕੀਮਤ ਵਾਲੇ ਉਪਕਰਣਾਂ ਦੀ ਜ਼ਰੂਰਤ ਹੈ ਜਿਨ੍ਹਾਂ ਨੂੰ ਕਿ ਬਹੁਤ ਕਠੋਰ ਸਟੋਰੇਜ ਸਹੂਲਤਾਂ ਦੀ ਲੋੜ ਨਹੀਂ ਹੁੰਦੀ। ਵਿਗਿਆਨੀਆਂ ਨੇ ਇਸ ਤੁਰੰਤ ਲੋੜ ਨੂੰ ਪੂਰਾ ਕਰਨ ਲਈ ਇਕ ਖੋਜ ਯੋਜਨਾ ਬਣਾਈ ਹੈ।
ਸਾਇੰਸ ਐਂਡ ਇੰਜੀਨੀਅਰਿੰਗ ਰਿਸਰਚ ਬੋਰਡ  ਦੇ ਸਹਿਯੋਗ ਨਾਲ, ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ  ਦੇ ਤਹਿਤ ਇੱਕ ਅਧਿਨਿਯਮਕ ਸੰਸਥਾ,ਬਿਰਲਾ ਇੰਸਟੀਟਿਊਟ ਆਵ੍ ਟੈਕਨੋਲੋਜੀ, ਮੇਸਰਾ, ਰਾਂਚੀਨੇ ਬਾਇਓ ਇਨਫਰਮੈਟਿਕਸ ਟੂਲ ਦੀ ਵਰਤੋਂ ਕਰਦਿਆਂ ਇੱਕ ਅਜਿਹੇ ਟਾਰਗੈੱਟ ਪ੍ਰੋਟੀਨ ਦੀ ਡਿਟੈਕਸ਼ਨ ਨਾਲ ਖੋਜ ਸ਼ੁਰੂ ਕੀਤੀ ਹੈ ਜਿਸ ਦੇ ਵਿਰੁੱਧ ਡਾਇਗਨੋਸਟਿਕ ਕਿੱਟ ਵਿਕਸਤ ਕੀਤੀ ਜਾਣੀ ਹੈ। ਇਸ ਅਧਿਐਨ ਨੇ ਡਾਇਗਨੋਸਟਿਕ ਕਿੱਟ ਦੇ ਵਿਕਾਸ ਲਈ ਸਪਾਈਕ ਪ੍ਰੋਟੀਨ ਦੇ ਵਿਸ਼ੇਸ਼ ਡੋਮੇਨ ਨੂੰ ਵਿਚਾਰ ਅਧੀਨ ਰੱਖਿਆ ਹੈ।
ਖੋਜਕਾਰ ਸਾਰਸ-ਕੋ-ਵੀ2 ਸੰਕ੍ਰਮਣ ਦਾ ਪਤਾ ਲਗਾਉਣ ਲਈ ਇੱਕ ਐਪਟਾਮਰ ਅਧਾਰਤ ਡਾਇਗਨੋਸਟਿਕ ਕਿੱਟ ਤਿਆਰ ਕਰ ਰਹੇ ਹਨ। ਉਨ੍ਹਾਂ ਦਾ ਅਧਿਐਨ ਪਹਿਲਾਂ ਕੋਰੋਨਾ ਵਾਇਰਸ ਦੇਸੰਕ੍ਰਮਣ ਦੀ ਪਹਿਚਾਣ ਨੂੰ ਯਕੀਨੀ ਬਣਾਏਗਾ ਜਦੋਂ ਕਿ ਬਾਅਦ ਵਿੱਚ, ਇਹ ਕਿੱਟ ਕੋਵਿਡ 19 ਦੇਸੰਕ੍ਰਮਣ ਸਮੇਤ ਕਈ ਕਿਸਮਾਂ ਦੇ ਕੋਰੋਨਾ ਵਾਇਰਸ ਇਨਫੈਕਸ਼ਨ  ਵਿੱਚ ਅੰਤਰ ਕਰੇਗੀ। ਸਧਾਰਨ ਕੋਰੋਨਾ ਵਾਇਰਸ ਦੇ ਸੰਕ੍ਰਮਣ ਦਾ ਪਤਾ ਤਿੰਨੋਂ ਕੋਰੋਨਾ ਵਾਇਰਸ ਇਨਫੈਕਸ਼ਨਸ  ਵਿੱਚ ਮੌਜੂਦਸੰਰੱਖਿਅਤ ਡੋਮੇਨ ਦੇ ਅਧਾਰ 'ਤੇ ਲਗਾਇਆ ਜਾ ਸਕਦਾ ਹੈ, ਜਦੋਂ ਕਿ ਭੇਦਾਤਮਿਕ ਕਿੱਟ ਦਾ ਵਿਕਾਸ ਕ੍ਰਮਵਾਰ ਸਾਰਸ- ਕੋਵੀ1 ਵਾਇਰਸ, ਸਾਰਸ ਕੋਵੀ2 ਅਤੇ ਐੱਮਈਆਰਐੱਸਵਾਇਰਸ ਵਿੱਚ ਮੌਜੂਦ ਸੁਰੱਖਿਅਤ ਅਤੇ ਅਸੁਰੱਖਿਅਤ ਦੇ ਸੰਯੋਜਨ ਦੇ ਅਧਾਰ ʼਤੇ ਕੀਤਾ ਜਾਵੇਗਾ।
ਅਣੂ ਜੀਵ ਵਿਗਿਆਨ ਅਤੇ ਡਰੱਗ ਡਿਲਿਵਰੀ ਡੋਮੇਨ ਵਿੱਚ ਅਤਿ-ਆਧੁਨਿਕ ਮੁਹਾਰਤ ਨਾਲ ਲੈਸ, ਬਿਰਲਾ ਇੰਸਟੀਟਿਊਟ ਆਵ੍ ਟੈਕਨੋਲੋਜੀ, ਮੇਸਰਾ  ਰਾਂਚੀ ਦੇ ਸਹਾਇਕ ਪ੍ਰੋਫੈਸਰ ਡਾ. ਅਭਿਮੰਨਯੂਦੇਵ ਨੇ ਇੱਥੋਂ ਦੇ ਐਸੋਸ਼ੀਏਟ ਪ੍ਰੋਫੈਸਰ ਡਾ. ਵੈਂਕਟਸਨ ਜੈਪ੍ਰਕਾਸ਼ ਨਾਲ ਮਿਲ ਕੇ ਇਸ ਖੋਜ ʼਤੇਕੰਮ ਕਰਨ ਲਈ ਇੱਕ ਟੀਮ ਬਣਾਈ ਹੈ। ਡਾਇਗਨੋਸਟਿਕ ਕਿੱਟ ਦਾ ਵਿਕਾਸ ਬਿਰਲਾ ਇੰਸਟੀਟਿਊਟ ਆਵ੍ ਟੈਕਨੋਲੋਜੀ, ਮੇਸਰਾ ਲੈਬ ਵਿਖੇ ਕੀਤਾ ਜਾਵੇਗਾ ਜਦੋਂ ਕਿ ਕਿੱਟ ਦੀ ਟੈਸਟਿੰਗਇੰਸਟੀਟਿਊਟ ਆਵ੍ ਲਾਈਫ ਸਾਇੰਸਿਜ਼ , ਭੁਵਨੇਸ਼ਵਰ ਵਿਖੇ ਡਾ. ਰਾਜੀਬ ਕੁਮਾਰ ਸਵੈਨ, ਸਾਇੰਟਿਸਟ ਈ, ਆਈਐੱਲਐੱਸ ਭੁਵਨੇਸ਼ਵਰ ਦੀ ਨਿਗਰਾਨੀ ਹੇਠ ਕੀਤੀ ਜਾਏਗੀ।
ਐਪਟਾਮਰ-ਅਧਾਰਤ ਟੈਕਨੋਲੋਜੀ ਤੁਲਨਾਤਮਕ ਤੌਰ ʼਤੇ ਇੱਕ ਨਵੀਂ ਤਕਨੀਕ ਹੈ। ਇਹ ਸਹੀ ਅਤੇ ਕੁਸ਼ਲ ਤਰੀਕੇ ਨਾਲ ਕਈ ਸੰਕ੍ਰਮਣਾਂ ਦਾ ਪਤਾ ਲਗਾ ਸਕਦੀ ਹੈ। ਇਸ ਤੋਂ ਇਲਾਵਾ, ਇਹ ਕੋਵਿਡ 19 ਸੰਕ੍ਰਮਣ ਦਾ ਪਤਾ ਲਗਾਉਣਾ ਕਿਫਾਇਤੀ ਬਣਾ ਦਿੰਦੀ ਹੈ ਅਤੇ ਉਪਕਰਣਾਂ ਨੂੰ ਘੱਟ ਕਠੋਰ ਸਥਿਤੀਆਂ ਵਿੱਚ ਸਟੋਰ ਕੀਤਾ ਜਾ ਸਕਦਾ ਹੈਜਿਸ ਨਾਲ ਇਹ ਵਿਸ਼ੇਸ਼ ਰੂਪਵਿੱਚਪੇਂਡੂ ਅਤੇ ਰਿਮੋਟ ਸਥਿਤ ਅਬਾਦੀ ਲਈਰਵਾਇਤੀ ਐਂਟੀਬੌਡੀ ਅਧਾਰਤ ਡਿਟੈਕਸ਼ਨ ਤਕਨੀਕਾਂਦੀ ਤੁਲਨਾ ਵਿੱਚ ਵਧੇਰੇ ਪ੍ਰਭਾਵਸ਼ਾਲੀ ਹੁੰਦਾ ਹੈ।
ਇਹ ਕਿੱਟ ਬਹੁਤ ਘੱਟ ਸਮੇਂ ਵਿੱਚ ਕੋਰੋਨਾ ਵਾਇਰਸ ਦੀ ਲਾਗ ਦਾ ਪਤਾ ਲਗਾਉਣ ਵਿੱਚ ਵੀ ਸਹਾਇਕ ਹੈ ਕਿਉਂਕਿ ਇਹ ਰੰਗ ਵਿੱਚ ਤਬਦੀਲੀ ਦੇ ਅਧਾਰ ʼਤੇ ਖੋਜ ਲਈ ਇੱਕ ਤੇਜ਼ ਡਾਇਗਨੋਸਟਿਕ ਕਿੱਟ ਹੋਵੇਗੀ।ਇਸ ਤੋਂ ਇਲਾਵਾ ਇਹ ਕਿੱਟਘੱਟ ਉਤਪਾਦਨ ਲਾਗਤ ਅਤੇ ਘੱਟ ਸਖਤ ਸਟੋਰੇਜ ਸਹੂਲਤਾਂ ਦੀ ਜ਼ਰੂਰਤ ਦੇ ਕਾਰਨ ਐਂਟੀਬੌਡੀ ਅਧਾਰਤ ਖੋਜ ਤਕਨੀਕ ਦੇ ਮੁਕਾਬਲੇ ਕਿਫਾਇਤੀ ਹੋਵੇਗੀ।
ਚਿੱਤਰ, ਕੋਵਿਡ19ਸੰਕ੍ਰਮਣ ਦੀ ਐਪਟਾਮਰ ਅਧਾਰਤ ਡਿਟੈਕਸ਼ਨ ਸੀਮੈਟਿਕ ਰਿਪ੍ਰੀਜ਼ੈਂਟੇਸ਼ਨ ਨੂੰ ਦਰਸਾਉਂਦਾ ਹੈ
[ਵਧੇਰੇ ਜਾਣਕਾਰੀ ਲਈ, ਕਿਰਪਾ ਕਰਕੇ ਸੰਪਰਕ ਕਰੋ; ਡਾ. ਅਭਿਮੰਨਯੂਦੇਵ, ਬਿਰਲਾ ਇੰਸਟੀਟਿਊਟ ਆਵ ਟੈਕਨੋਲੋਜੀ, ਮੇਸਰਾ । ਈਮੇਲ: abhimanyudev@bitmesra.ac.in,: 9955165915
ਡਾ. ਵੈਂਕਟੇਸਨ ਜੈਪ੍ਰਕਾਸ਼, ਬਿਰਲਾ ਇੰਸਟੀਟਿਊਟ ਆਵ੍ ਟੈਕਨੋਲੋਜੀ, ਮੇਸਰਾ  ਈ-ਮੇਲ: venkatesanj@bitmesra.ac.in,ਮੋਬ: 9470137264]
ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦੇ ਰਾਸ਼ਟਰਪਤੀ ਨੇ ਨੀਲਮ ਸੰਜੀਵ ਰੈੱਡੀ ਨੂੰ ਉਨ੍ਹਾਂ ਦੀ ਜਨਮ ਵਰ੍ਹੇਗੰਢ ‘ਤੇ ਸ਼ਰਧਾਂਜਲੀ ਅਰਪਿਤ ਕੀਤੀ
ਭਾਰਤ ਦੇ ਰਾਸ਼ਟਰਪਤੀ ਸ਼੍ਰੀ ਰਾਮ ਨਾਥ ਕੋਵਿੰਦ ਨੇ ਅੱਜ  ਨੂੰ ਰਾਸ਼ਟਰਪਤੀ ਭਵਨ ਵਿਖੇ ਭਾਰਤ ਦੇ ਸਾਬਕਾ ਰਾਸ਼ਟਰਪਤੀ ਸ਼੍ਰੀ ਨੀਲਮ ਸੰਜੀਵ ਰੈੱਡੀ ਨੂੰ ਉਨ੍ਹਾਂ ਦੀ ਜਨਮ ਵਰ੍ਹੇਗੰਢ ‘ਤੇ ਸ਼ਰਧਾਂਜਲੀ ਅਰਪਿਤ ਕੀਤੀ। ਉਨ੍ਹਾਂ ਨੇ ਸ਼੍ਰੀ ਨੀਲਮ ਸੰਜੀਵ ਰੈੱਡੀ ਦੀ ਤਸਵੀਰ ਦੇ ਅੱਗੇ ਸ਼ਰਧਾ ਸੁਮਨ ਅਰਪਿਤ ਕੀਤੇ।
|
ਗ੍ਰਹਿ ਮੰਤਰਾਲਾ
|
ਰਾਸ਼ਟਰਪਤੀ ਨੇ ਜੀਵਨ ਰੱਖਿਆ ਪਦਕ ਲੜੀ ਪੁਰਸਕਾਰ-2022 ਪ੍ਰਦਾਨ ਕੀਤੇ ਜਾਣ ਨੂੰ ਮੰਜ਼ੂਰੀ ਦਿੱਤੀ
ਰਾਸ਼ਟਰਪਤੀ ਨੇ 43 ਵਿਅਕਤੀਆਂ ਨੂੰ ਜੀਵਨ ਰੱਖਿਆ ਪਦਕ ਲੜੀ ਪੁਰਸਕਾਰ-2022 ਪ੍ਰਦਾਨ ਕੀਤੇ ਜਾਣ ਨੂੰ ਮੰਜ਼ੂਰੀ ਦਿੱਤੀ ਹੈ ਜਿਨ੍ਹਾਂ ਵਿੱਚ 07 ਸਰਬਉੱਤਮ ਜੀਵਨ ਰੱਖਿਆ ਪਦਕ, 08 ਉੱਤਮ ਜੀਵਨ ਰੱਖਿਆ ਪਦਕ ਅਤੇ 28 ਜੀਵਨ ਰੱਖਿਆ ਪਦਕ ਸ਼ਾਮਲ ਹਨ। ਚਾਰ ਵਿਅਕਤੀਆਂ ਨੂੰ ਇਹ ਪੁਰਸਕਾਰ ਮਰਨ ਉਪਰੰਤ ਪ੍ਰਦਾਨ ਕੀਤੇ ਗਏ ਹਨ । ਇਨ੍ਹਾਂ ਦਾ ਵੇਰਵਾ ਇਸ ਪ੍ਰਕਾਰ ਹੈ:-
ਸਰਬਉੱਤਮ ਜੀਵਨ ਰੱਖਿਆ ਪਦਕ
-
ਮਿਸ ਅੰਜਲੀ ਬਘੇਲ, ਮੱਧ ਪ੍ਰਦੇਸ਼
-
ਸ਼੍ਰੀ ਨਿਲਾਵਾਠ ਡੀ. ਸਾਂਗਮਾ, ਮੇਘਾਲਿਆ
-
ਸ਼੍ਰੀ ਚੇਗ੍ਰਿਕ ਡੀ. ਸਂਗਮਾ, ਮੇਘਾਲਿਆ
-
ਸ਼੍ਰੀ ਵਾਲਗ੍ਰਿਕ ਐੱਮ. ਮਮਿਨ, ਮੇਘਾਲਿਆ
-
ਸ਼੍ਰੀ ਜੀਨਜਾਸ ਡੀ. ਮਾਰਾਕ, ਮੇਘਾਲਿਆ
-
ਸ਼੍ਰੀ ਇਮੈਨੁਅਲ ਲਾਲਾਵਮਪੁਈਆ , ਮਿਜ਼ੋਰਮ
-
ਮੁਹੰਮਦ ਉਮਰ ਦਾਰ, ਰੱਖਿਆ ਮੰਤਰਾਲੇ
ਉੱਤਮ ਜੀਵਨ ਰੱਖਿਆ ਪਦਕ
-
ਮਾਸਟਰ ਮੁਹੰਮਦ ਸੂਫੀਆਨ, ਕੇਰਲ
-
ਮਾਸਟਰ ਨੀਰਜ ਦੇ ਨਿਤਯਾਨੰਦ, ਕੇਰਲ
-
ਮਾਸਟਰ ਅਤੁਲ ਬਿਨੀਸ਼, ਕੇਰਲ
-
ਮਾਸਟਰ ਕਿਰਣ ਬੈਗਾ, ਮੱਧ ਪ੍ਰਦੇਸ਼
-
ਸ਼੍ਰੀ ਰਵੀਰਾਜ ਅਨਿਲ ਫਡਨੀਸ, ਮਹਾਰਾਸ਼ਟਰ
-
ਸ਼੍ਰੀ ਲਾਲਚੁਆਨਲਿਆਨਾ, ਮਿਜ਼ੋਰਮ
-
ਸ਼੍ਰੀ ਲਿਆਨਜਲਾਮਾ, ਮਿਜ਼ੋਰਮ
-
ਸ਼੍ਰੀ ਸ਼ੇਰ ਸਿੰਘ, ਸੀਮਾ ਸੜਕ ਸੰਗਠਨ
ਜੀਵਨ ਰੱਖਿਆ ਪਦਕ
-
ਸ਼੍ਰੀ ਤਸੇਰਿੰਗ ਦੋਰਜੀ ਗੋਇਬਾ, ਅਰੁਣਾਚਲ ਪ੍ਰਦੇਸ਼
-
ਸ਼੍ਰੀ ਘਨਸ਼ਿਆਮਭਾਈ ਪ੍ਰਭਾਤਭਾਈ ਤਡਵੀ, ਗੁਜਰਾਤ
-
ਸ਼੍ਰੀ ਗੌਰਵ ਜਸਵਾਲ, ਹਿਮਾਚਲ ਪ੍ਰਦੇਸ਼
-
ਮਾਸਟਰ ਅਧਿਕ ਪ੍ਰਿੰਸ, ਕੇਰਲ
-
ਸ਼੍ਰੀ ਬਾਬੀਸ਼ ਬੀ, ਕੇਰਲ
-
ਸ਼੍ਰੀ ਸੁਬੋਦ ਲਾਲ ਸੀ, ਕੇਰਲ ਪੁਲਿਸ
-
ਮਾਸਟਰ ਮੁਹੈਮਿਨ ਪੀ ਕੇ, ਕੇਰਲ
-
ਮਾਸਟਰ ਮੁਹੰਮਦ ਸ਼ਾਮਲ, ਕੇਰਲ
-
ਸ਼੍ਰੀ ਬੁਜੇਸ਼ ਕੁਮਾਰ ਸਾਹੂ, ਮੱਧ ਪ੍ਰਦੇਸ਼
-
ਸ਼੍ਰੀ ਮਹੇਸ਼ ਸ਼ੰਕਰ ਚੋਰਮਲੇ, ਮਹਾਰਾਸ਼ਟਰ
-
ਸ਼੍ਰੀ ਸੱਯਦ ਬਾਬੂ ਸ਼ੇਖ, ਮਹਾਰਾਸ਼ਟਰ
-
ਮਿਸ ਰਿਡੋਂਡੋਰ ਲਿੰਗਦੋਹ, ਮੇਘਾਲਿਆ
-
ਸ਼੍ਰੀ ਐਂਥਨੀ ਲਾਲਹਰੂਏਜ਼ੇਲਾ , ਮਿਜ਼ੋਰਮ
-
ਮਾਸਟਰ ਲਾਲਰਾਮਲਿਆਨਾ, ਮਿਜ਼ੋਰਮ
-
ਸ਼੍ਰੀਆਰ ਖਵਲਾਨ, ਮਿਜ਼ੋਰਮ
-
ਸ਼੍ਰੀ ਸੋਨੂ ਕੁਮਾਰ, ਰੱਖਿਆ ਮੰਤਰਾਲੇ
-
ਸ਼੍ਰੀ ਟੀ ਅੰਨਥਾ ਕੁਮਾਰ, ਰੱਖਿਆ ਮੰਤਰਾਲੇ
-
ਸ਼੍ਰੀ ਕਰਮਬੀਰ ਸਿੰਘ, ਸੀਮਾ ਸੁਰੱਖਿਆ ਬਲ
-
ਸ਼੍ਰੀ ਐੱਮ ਉਮਾਸ਼ੰਕਰ, ਸੀਮਾ ਸੁਰੱਖਿਆ ਬਲ
-
ਸ਼੍ਰੀ ਬਲਬੀਰ ਸਿੰਘ, ਸੀਮਾ ਸੁਰੱਖਿਆ ਬਲ
-
ਸ਼੍ਰੀ ਦਰਪਣ ਕਿਸ਼ੌਰ, ਸੀਮਾ ਸੁਰੱਖਿਆ ਬਲ
-
ਡਾ. ਹਿਮਾਂਸ਼ੂਸੈਨੀ, ਸੀਮਾ ਸੁਰੱਖਿਆ ਬਲ
-
ਸ਼੍ਰੀ ਵਿਨੋਦ ਕੁਮਾਰ, ਸੀਮਾ ਸੁਰੱਖਿਆ ਬਲ
-
ਸ਼੍ਰੀ ਜਾਕਿਰ ਹੁਸੈਨ, ਭਾਰਤੀ-ਤਿੱਬਤ ਸੀਮਾ ਪੁਲਿਸ
-
ਸ਼੍ਰੀ ਸ਼ੈਲੇਂਦਰ ਸਿੰਘ ਨੇਗੀ, ਭਾਰਤੀ-ਤਿਬਤ ਸੀਮਾ ਪੁਲਿਸ
-
ਸ਼੍ਰੀ ਸੁਰੇਂਦਰ ਕੁਮਾਰ, ਰੇਲ ਮੰਤਰਾਲੇ
-
ਸ਼੍ਰੀ ਜੈ ਪਾਲ ਸਿੰਘ, ਰੇਲ ਮੰਤਰਾਲੇ
-
ਸ਼੍ਰੀ ਬੁੱਧ ਰਾਮ ਸੈਨੀ, ਰੇਲ ਮੰਤਰਾਲੇ
ਜੀਵਨ ਰੱਖਿਆ ਪਦਕ ਲੜੀ ਦੇ ਪੁਰਸਕਾਰ ਕਿਸੇ ਵਿਅਕਤੀ ਦੀ ਜਾਨ ਬਚਾਉਣ ਵਿੱਚ ਮਨੁੱਖ ਕੁਦਰਤੀ ਦੇ ਸ਼ਲਾਘਾਯੋਗ ਕਾਰਜ ਲਈ ਪ੍ਰਦਾਨ ਕੀਤਾ ਜਾਂਦਾ ਹੈ। ਇਹ ਪੁਰਸਕਾਰ ਤਿੰਨ ਸ਼੍ਰੇਣੀਆਂ, ਸਰਬਉੱਤਮ ਜੀਵਨ ਰੱਖਿਆ ਪਦਕ, ਉੱਤਮ ਜੀਵਨ ਰੱਖਿਆ ਪਦਕ, ਅਤੇ ਜੀਵਨ ਰੱਖਿਆ ਪਦਕ, ਵਿੱਚ ਪ੍ਰਦਾਨ ਕੀਤਾ ਜਾਂਦਾ ਹੈ। ਜੀਵਨ ਦੇ ਸਾਰੇ ਖੇਤਰਾਂ ਨਾਲ ਜੁੜੇ ਵਿਅਕਤੀ ਇਨ੍ਹਾਂ ਪੁਰਸਕਾਰਾਂ ਦੇ ਯੋਗ ਹਨ। ਇਹ ਪੁਰਸਕਾਰ ਮਰਨ ਉਪਰੰਤ ਵੀ ਪ੍ਰਦਾਨ ਕੀਤੇ ਜਾਂਦੇ ਹਨ।
ਇਸ ਪੁਰਸਕਾਰ ਦੇ ਮੁਲਾਂਕਣ  ਪੁਰਸਕਾਰ ਪ੍ਰਾਪਤਕਰਤਾ ਨੂੰ ਨਿਯਤ ਸਮੇਂ ਉਸ ਕੇਂਦਰੀ ਮੰਤਰਾਲੇ/ਸੰਗਠਨ /ਰਾਜ ਸਰਕਾਰ ਦੁਆਰਾ ਪ੍ਰਦਾਨ ਕੀਤੇ ਜਾਂਦੇ ਹਨ ਜਿਸ ਵਿੱਚ ਪੁਰਸਕਾਰ ਪ੍ਰਾਪਤਕਰਤਾ ਸੰਬੰਧਿਤ ਹੈ।
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਬੈਡਮਿੰਟਨ ਸਟਾਰ ਚਿਰਾਗ ਸ਼ੈੱਟੀ ਨੇ ਸਪੋਰਟਸ ਅਥਾਰਿਟੀ ਆਵ੍ ਇੰਡੀਆ  ਮੁੰਬਈ ਦੁਆਰਾ ਆਯੋਜਿਤ ਫਿੱਟ ਇੰਡੀਆ ਫ੍ਰੀਡਮ ਰਨ ਈਵੈਂਟ ਵਿੱਚ ਹਿੱਸਾ ਲੈਣ ਦੇ ਫਾਇਦਿਆਂ ਨੂੰ ਉਜਾਗਰ ਕੀਤਾ
ਮੁੰਬਈ ਵਿੱਚ ਸਪੋਰਟਸ ਅਥਾਰਿਟੀ ਆਵ੍ ਇੰਡੀਆ  ਦੇ ਖੇਤਰੀ ਕੇਂਦਰ ਦੁਆਰਾ ਸ਼ੁੱਕਰਵਾਰ ਨੂੰ ਬੈਡਮਿੰਟਨ ਖਿਡਾਰੀ ਚਿਰਾਗ ਸ਼ੈੱਟੀ ਨਾਲ ਇੱਕ ਔਨਲਾਈਨ ਗੱਲਬਾਤ ਆਯੋਜਤ ਕੀਤੀ ਗਈ। ਪਿਛਲੇ ਮਹੀਨੇ ਵਰਚੁਅਲ ਨੈਸ਼ਨਲ ਸਪੋਰਟਸ ਅਵਾਰਡਸ ਵਿੱਚ ਅਰਜੁਨ ਅਵਾਰਡ ਪ੍ਰਾਪਤ ਕਰਨ ਵਾਲੇ ਸਟਾਰ ਸ਼ਟਲਰ ਨੇ ਮੌਜੂਦਾ ਚਲ ਰਹੇ ਫਿੱਟ ਇੰਡੀਆ ਫ੍ਰੀਡਮ ਰਨ ਦੀ ਮਹੱਤਤਾ 'ਤੇ ਗੱਲਬਾਤ ਕੀਤੀ।
ਖੇਡ ਮੰਤਰਾਲੇ ਦੁਆਰਾ ਆਯੋਜਿਤ ਕੀਤਾ ਗਿਆ, ਇਹ ਦੇਸ਼-ਵਿਆਪੀ ਸਭ ਤੋਂ ਵੱਡਾ ਈਵੈਂਟ ਹੈ ਜੋ ਕਿ 14 ਅਗਸਤ ਨੂੰ ਕੇਂਦਰੀ ਖੇਡ ਅਤੇ ਯੁਵਾ ਮਾਮਲੇ ਮੰਤਰੀ ਸ਼੍ਰੀ ਕਿਰੇਨ ਰਿਜਿਜੂ ਦੁਆਰਾ ਸ਼ੁਰੂ ਕੀਤਾ ਗਿਆ ਸੀ। 2 ਅਕਤੂਬਰ ਤੱਕ ਚਲਣ ਵਾਲੀ ਇਸ ਦੌੜ ਵਿੱਚ ਸਾਰੇ ਖੇਤਰਾਂ ਦੇ ਖਿਡਾਰੀ ਅਤੇ ਗ਼ੈਰ-ਖਿਡਾਰੀ ਹਿੱਸਾ ਲੈ ਰਹੇ ਹਨ ਅਤੇ ਸਭ ਦੁਆਰਾ ਸਰਾਹਿਆ ਜਾ ਰਿਹਾ ਹੈ।
ਚਿਰਾਗ ਨੇ ਕਿਹਾ “ਮੈਂ ਮਹਿਸੂਸ ਕਰਦਾ ਹਾਂ ਕਿ ਇਹ ਨਾ ਸਿਰਫ ਸਰੀਰਕ, ਬਲਕਿ ਮਾਨਸਿਕ ਲਾਭਾਂ ਲਈ ਵੀ ਇੱਕ ਉੱਦਮ ਹੈ। ਆਮ ਲੋਕਾਂ ਨੂੰ ਇਸ ਅੰਦੋਲਨ ਵਿੱਚ ਸ਼ਾਮਲ ਹੋਣਾ ਚਾਹੀਦਾ ਹੈ ਅਤੇ ਇਸ ਨੂੰ ਸ਼ਾਨਦਾਰ ਸਫਲਤਾ ਬਣਾਉਣਾ ਚਾਹੀਦਾ ਹੈ। ਦੌੜਨਾ ਬਹੁਤ ਹੱਦ ਤੱਕ ਤੁਹਾਡੇ ਲਈ ਮਦਦਗਾਰ ਹੈ।”
ਸ਼ਟਲਰ ਨੇ ਇਹ ਵੀ ਕਿਹਾ ਕਿ ਦੌੜ ਨਾਲ ਸਬੰਧਿਤ ਕੁਝ ਪੂਰਵ-ਧਾਰਨਾਵਾਂ ਨੂੰ ਬਦਲ ਦੇਣਾ ਚਾਹੀਦਾ ਹੈ। ਚਿਰਾਗ ਨੇ ਅੱਗੇ ਕਿਹਾ “ਲੋਕਾਂ ਦੀ ਇਹ ਧਾਰਣਾ ਹੈ ਕਿ ਭੱਜਣ ਤੋਂ ਬਾਅਦ ਉਹ ਥੱਕ ਜਾਣਗੇ, ਪਰ ਦੌੜ ਲਗਾਉਣ ਤੋਂ ਬਾਅਦ ਮੈਨੂੰ ਜੋ ਮਹਿਸੂਸ ਹੁੰਦਾ ਹੈ ਉਹ ਇਹ ਹੈ ਕਿ ਮੈਂ ਆਪਣੇ ਘਰ ਆਉਣ ਤੋਂ ਬਾਅਦ ਹਮੇਸ਼ਾ ਸਚਮੁਚ ਮੁੜ ਸੁਰਜੀਤ ਮਹਿਸੂਸ ਕੀਤਾ ਹੈ। ਇੱਕ ਆਮ ਵਿਅਕਤੀ ਨੂੰ ਵੀ ਅਪਣੇ ਕੰਮ ਦੇ ਸਥਾਨ ‘ਤੇ ਪਹੁੰਚਣ ਤੋਂ ਬਾਅਦ ਇਹ ਇੱਕ ਵਾਧੂ ਊਰਜਾ ਪ੍ਰਦਾਨ ਕਰਦਾ ਹੈ। ਇਸ ਤੋਂ ਤੁਹਾਨੂੰ ਦੋਵੇਂ- ਸਰੀਰਕ ਤਾਕਤ ਮਿਲਦੀ ਹੈ ਅਤੇ ਮਾਨਸਿਕ ਸ਼ਾਂਤੀ ਵਧੱਦੀ ਹੈ।”
ਬੈੱਡਮਿੰਟਨ ਦੇ ਮੈਦਾਨ ਵਿੱਚ ਸਤਵਿਕ ਰੈਂਕੀਰੈੱਡੀ ਨਾਲ ਸ਼ਾਨਦਾਰ ਸਾਂਝੇਦਾਰੀ ਕਰਨ ਵਾਲੇ 23 ਸਾਲਾ ਖਿਡਾਰੀ ਨੇ ਇਕ ਇਮਾਨਦਾਰ ਸੱਚਾਈ ਦੱਸੀ। 2018 ਰਾਸ਼ਟਰਮੰਡਲ ਖੇਡਾਂ ਵਿੱਚ ਸੋਨ ਤਗਮਾ ਜੇਤੂ ਨੇ ਦੱਸਿਆ “ਮਹਾਨ ਸ਼ਖਸੀਅਤਾਂ ਤੁਹਾਨੂੰ ਕੁਝ ਹੱਦ ਤਕ ਦੌੜਨ ਲਈ ਪ੍ਰੇਰਿਤ ਕਰ ਸਕਦੀਆਂ ਹਨ। ਪਰ ਇਹ ਉਤਸ਼ਾਹ ਅੰਦਰੋਂ ਹੀ ਆਉਣਾ ਹੈ। ਤੁਹਾਨੂੰ ਕੁਝ ਦਿਨਾਂ ਦੀ ਦੌੜ ਤੋਂ ਬਾਅਦ ਹੀ ਅੰਦਰੋਂ ਪ੍ਰਾਪਤ ਕੀਤੀ ਖੁਸ਼ੀ ਨੂੰ ਮਹਿਸੂਸ ਕਰਨਾ ਹੋਏਗਾ। ਨਾਲ ਹੀ, ਦੌੜਨ ਲਈ ਤੁਹਾਨੂੰ ਇੱਕ ਸਹੀ ਖੁਰਾਕ ਵੀ ਲੈਣੀ ਪਏਗੀ।”
ਵਣਜ ਤੇ ਉਦਯੋਗ ਮੰਤਰਾਲਾ
ਅਪੀਡਾ ਨੇ ਭਾਰਤ ਦੇ ਖੇਤੀਬਾੜੀ ਅਤੇ ਪ੍ਰੋਸੈਸਡ ਫ਼ੂਡ ਉਤਪਾਦਾਂ ਦੀ ਸੰਭਾਵਤ ਬਰਾਮਦ ਨੂੰ ਉਤਸ਼ਾਹਤ ਕਰਨ ਲਈ ਵਰਚੁਅਲ ਵਪਾਰ ਮੇਲਾ ਆਯੋਜਿਤ ਕੀਤਾ
ਕੋਵਿਡ-19 ਮਹਾਮਾਰੀ ਦੌਰਾਨ ਭਾਰਤ ਦੇ ਖੇਤੀਬਾੜੀ ਅਤੇ ਪ੍ਰੋਸੈਸਡ ਫ਼ੂਡ ਉਤਪਾਦਾਂ ਦੀ ਸੰਭਾਵਤ ਬਰਾਮਦ ਨੂੰ ਹੁਲਾਰਾ ਦੇਣ ਲਈ ਆਪਣੀ ਤਰ੍ਹਾਂ ਦੀ ਪਹਿਲੀ ਪਹਿਲਕਦਮੀ ਵਿੱਚ ਅਪੀਡਾ ਨੇ ਕਲ੍ਹ 10 ਮਾਰਚ, 2021 ਨੂੰ ਆਪਣਾ ਪਹਿਲਾ ਵਰਚੁਅਲ ਟ੍ਰੇਡ ਫੇਅਰ  ਲਾਂਚ ਕੀਤਾ। ਇਹ ਮੇਲਾ 12 ਮਾਰਚ, 2021 ਨੂੰ ਸਮਾਪਤ ਹੋਵੇਗਾ।
‘ਇੰਡੀਆ ਰਾਈਸ ਐਂਡ ਐਗਰੋ ਕਮੋਡਿਟੀ’ ਥੀਮ ਵਾਲਾ ਮੇਲਾ ਵੱਖ-ਵੱਖ ਖੇਤੀ ਜਿਣਸਾਂ ਦੀ ਬਰਾਮਦ ਸੰਭਾਵਨਾ ਨੂੰ ਪ੍ਰਦਰਸ਼ਿਤ ਕਰਨ ਉੱਤੇ ਕੇਂਦ੍ਰਿਤ ਹੋਵੇਗਾ। ਦਰਾਮਦਕਾਰਾਂ ਦੇ ਨਾਲ ਨਾਲ ਬਰਾਮਦਕਾਰ ਵੀਟੀਐਫ ਦੇ ਪ੍ਰਮੁੱਖ ਭਾਗੀਦਾਰ ਹੋਣਗੇ। ਖਰੀਦਦਾਰ ਜਾਂ ਦਰਾਮਦਕਾਰ ਅਤੇ ਸੈਲਾਨੀ ਇਸ ਵਰਚੁਅਲ ਮੇਲੇ ਰਾਹੀਂ ਬਰਾਮਦਕਾਰਾਂ ਵਲੋਂ ਪੇਸ਼ ਕੀਤੇ ਗਏ ਭੋਜਨ ਉਤਪਾਦਾਂ ਦੀ ਵਿਸ਼ਾਲ ਸ਼੍ਰੇਣੀ ਦੀ ਪੜਚੋਲ ਕਰਨਗੇ।
ਵੀਟੀਐਫ ਵੱਲੋਂ ਪ੍ਰਦਰਸ਼ਤ ਕੀਤੇ ਜਾਣ ਵਾਲੇ ਮੁੱਖ ਉਤਪਾਦਾਂ ਵਿੱਚ ਸ਼ਾਮਲ ਹਨ- ਬਾਸਮਤੀ ਚਾਵਲ, ਗੈਰ-ਬਾਸਮਤੀ ਚਾਵਲ, ਬਾਜਰੇ, ਕਣਕ, ਮੱਕੀ, ਮੂੰਗਫਲੀ ਅਤੇ ਮੋਟੇ ਅਨਾਜ। ਹੁਣ ਤੱਕ 135 ਪ੍ਰਦਰਸ਼ਕ ਵੀਟੀਐਫ ਲਈ ਰਜਿਸਟਰ ਹੋ ਚੁੱਕੇ ਹਨ। ਇਸ ਤੋਂ ਇਲਾਵਾ ਇਸ ਦੀ ਸ਼ੁਰੂਆਤ ਵਿਚ ਇਸ ਸਮਾਗਮ ਵਿਚ ਸੰਯੁਕਤ ਅਰਬ ਐਮਿਰੇਟਸ, ਬ੍ਰਾਜ਼ੀਲ, ਨਿਊਜ਼ੀਲੈਂਡ, ਫਰਾਂਸ, ਸਾਊਦੀ ਅਰਬ, ਬ੍ਰਿਟੇਨ, ਅਫਗਾਨਿਸਤਾਨ, ਬਹਿਰੀਨ, ਮਿਸਰ, ਫਿਜ਼ੀ, ਫਿਲਿਪੀਨਜ਼, ਕਤਰ, ਸੁਡਾਨ, ਮਿਆਮਾਂ, ਨੀਦਰਲੈਂਡ ਅਤੇ ਪੇਰੂ ਤੋਂ 266 ਹੋਰ ਭਾਰਤੀ ਅਤੇ ਅੰਤਰਰਾਸ਼ਟਰੀ ਖਰੀਦਦਾਰਾਂ ਨੇ ਵੀਟੀਐਫ ਲਈ ਆਪਣੇ ਆਪ ਨੂੰ ਰਜਿਸਟਰਡ ਕੀਤਾ ਹੈ। ਖਰੀਦਦਾਰ ਵਿਦੇਸ਼ਾਂ ਵਿੱਚ ਭਾਰਤੀ ਦੂਤਾਵਾਸਾਂ ਦੇ ਸਹਿਯੋਗ ਨਾਲ ਤਿਆਰ ਕੀਤੇ ਗਏ ਹਨ। ਵਰਚੁਅਲ ਵਪਾਰ ਮੇਲੇ ਦੀ ਜ਼ੋਰਦਾਰ ਮੁਹਿੰਮ ਸੋਸ਼ਲ ਮੀਡੀਆ 'ਤੇ ਚੱਲ ਰਹੀ ਹੈ।
ਕੋਵਿਡ-19 ਮਹਾਮਾਰੀ ਅਤੇ ਫਿਜ਼ੀਕਲ ਯਾਤਰਾ ਨਾਲ ਸੰਬੰਧਤ ਪਾਬੰਦੀਆਂ ਹੋਣ ਕਾਰਨ, ਅਪੀਡਾ ਨੇ ਭਾਰਤ ਦੇ ਖੇਤੀਬਾੜੀ ਅਤੇ ਪ੍ਰੋਸੈਸਡ ਫ਼ੂਡ ਉਤਪਾਦਾਂ ਦੀ ਬਰਾਮਦ ਨੂੰ ਬਰਕਰਾਰ ਰੱਖਣ ਅਤੇ ਵਿਸਥਾਰ ਲਈ ਨਵੇਂ ਬਾਜ਼ਾਰਾਂ ਦੀ ਪੜਚੋਲ ਕਰਨ ਲਈ ਵੀਟੀਐਫ ਧਾਰਣਾ ਦੀ ਸ਼ੁਰੂਆਤ ਕੀਤੀ ਹੈ।
ਕੋਵਿਡ-19 ਤੋਂ ਪਹਿਲਾਂ ਅਪੀਡਾ ਵਲੋਂ ਖੇਤੀਬਾੜੀ ਭੋਜਨਾਂ ਦੀ ਬਰਾਮਦ ਨੂੰ ਉਤਸ਼ਾਹਤ ਕਰਨ ਵਿੱਚ ਵਪਾਰ ਮੇਲੇ ਅਤੇ ਪ੍ਰਦਰਸ਼ਨੀਆਂ ਮਹੱਤਵਪੂਰਣ ਰਹੀਆਂ ਹਨ। ਵੀਟੀਐਫ ਰਾਹੀਂ ਵਪਾਰ ਦੀ ਸਹੂਲਤ ਇੰਟਰਐਕਟਿਵ ਟੈਕਨਾਲੋਜੀ ਦੀ ਵਰਤੋਂ ਨਾਲ ਹੋਵੇਗੀ।
ਵੀਟੀਐਫ ਰਾਹੀਂ ਬਰਾਮਦਕਾਰਾਂ ਅਤੇ ਦਰਾਮਦਾਰਾਂ ਦੀਆਂ ਮੀਟਿੰਗਾਂ ਆਡੀਓ ਦੇ ਨਾਲ ਨਾਲ ਵੀਡੀਓ ਸੈਸ਼ਨਾਂ ਰਾਹੀਂ ਬਿਨਾਂ ਕਿਸੇ ਰੁਕਾਵਟ ਦੇ ਕੀਤੀਆਂ ਜਾ ਸਕਦੀਆਂ ਹਨ। ਮੇਲਾ, ਵਰਕਸ਼ਾਪਾਂ, ਉਤਪਾਦਾਂ ਦੀ ਲਾੰਚਿੰਗ, ਲਾਈਵ ਸਟ੍ਰੀਮਸ ਅਤੇ ਵੈਬਿਨਾਰ ਦੀਆਂ ਸਹੂਲਤਾਂ ਪ੍ਰਦਾਨ ਕਰਦਾ ਹੈ। ਦਰਾਮਦਕਾਰਾਂ ਅਤੇ ਵਰਚੁਅਲ ਸੰਮੇਲਨ ਵਿਚ ਨਿੱਜੀ ਮੀਟਿੰਗ ਰੂਮਾਂ, ਨਿਜੀ ਮੁਲਾਕਾਤਾਂ ਦੀਆਂ ਵਿਵਸਥਾਵਾਂ ਹੋਣਗੀਆਂ।
ਬਰਾਮਦਕਾਰਾਂ ਅਤੇ ਦਰਾਮਦਕਾਰਾਂ ਵਿਚਾਲੇ ਹੋਈ ਆਨਲਾਈਨ ਗੱਲਬਾਤ ਅਤੇ ਅਜਿਹੀ ਗੱਲਬਾਤ ਦੌਰਾਨ ਆਦਾਨ ਪ੍ਰਦਾਨ ਹੋਏ ਡੇਟਾ ਨੂੰ ਸੁਰੱਖਿਅਤ ਰੱਖਿਆ ਜਾਵੇਗਾ ਅਤੇ ਸਿਰਫ ਸਬੰਧਤ ਧਿਰਾਂ ਵਲੋਂ ਹੀ ਉਸ ਤਕ ਪਹੁੰਚ ਕੀਤੀ ਜਾ ਸਕੇਗੀ।
ਅਜਿਹੇ ਵਰਚੁਅਲ ਸਮਾਗਮ ਕਿਫਾਇਤੀ ਅਤੇ ਲਾਭਕਾਰੀ ਪਲੇਟਫਾਰਮ ਵੀ ਪ੍ਰਦਾਨ ਕਰਦੇ ਹਨ, ਜਿਥੇ ਖਰੀਦਦਾਰ ਅਤੇ ਵਿਕਰੇਤਾ ਰੀਅਲ ਟਾਈਮ ਪ੍ਰਦਰਸ਼ਨੀਆਂ ਜਾਂ ਮੇਲਿਆਂ ਦੀ ਭਾਵਨਾ ਦਿੰਦੇ ਹੋਏ ਆਮੋ ਸਾਹਮਣੇ ਗੱਲਬਾਤ ਵੀ ਕਰ ਸਕਦੇ ਹਨ।
ਅਪੀਡਾ ਪਹਿਲਾਂ ਤੋਂ ਹੀ ਆਪਣੀ ਪ੍ਰਕਿਰਿਆ ਪ੍ਰਣਾਲੀ ਨੂੰ ਆਨਲਾਈਨ ਬਣਾਉਣ, ਟ੍ਰੇਸੈਬਿਲਟੀ ਲਾਗੂ ਕਰਨ ਅਤੇ ਅਡਵਾਂਸਡ ਟੈਕਨੋਲੋਜੀ ਨੂੰ ਅਪਣਾਉਣ ਦੇ ਮਾਮਲੇ ਵਿੱਚ ਆਈਟੀ ਪਹਿਲਕਦਮੀਆਂ ਵਿੱਚ ਮੋਹਰੀ ਰਿਹਾ ਹੈ।
---------------------------------
ਵਾਈਬੀ ਐਸਐਸ
(Visitor Counter : 123
ਬਿਜਲੀ ਮੰਤਰਾਲਾ
ਭਾਰਤ ਨੇ ਅੰਤਰਰਾਸ਼ਟਰੀ ਊਰਜਾ ਏਜੰਸੀ  ਨਾਲ ਰਣਨੀਤਕ ਭਾਈਵਾਲੀ ਸਹਿਮਤੀ ਪੱਤਰ 'ਤੇ ਦਸਤਖਤ ਕੀਤੇ
ਅੰਤਰਰਾਸ਼ਟਰੀ ਊਰਜਾ ਏਜੰਸੀ  ਦੇ ਮੈਂਬਰਾਂ ਅਤੇ ਭਾਰਤ ਸਰਕਾਰ ਦਰਮਿਆਨ ਆਪਸੀ ਵਿਸ਼ਵਾਸ ਅਤੇ ਸਹਿਯੋਗ ਨੂੰ ਮਜ਼ਬੂਤ ਕਰਨ ਅਤੇ ਗਲੋਬਲ ਊਰਜਾ ਸੁਰੱਖਿਆ, ਸਥਿਰਤਾ ਅਤੇ ਟਿਕਾਊਤਾ ਨੂੰ ਵਧਾਉਣ ਲਈ ਰਣਨੀਤਕ ਭਾਈਵਾਲੀ ਲਈ ਫਰੇਮਵਰਕ 'ਤੇ 27 ਜਨਵਰੀ, 2021 ਨੂੰ ਦਸਤਖਤ ਕੀਤੇ ਗਏ। ਇਹ ਭਾਈਵਾਲੀ ਗਿਆਨ ਦੇ ਵਿਆਪਕ ਆਦਾਨ ਪ੍ਰਦਾਨ ਦੀ ਅਗਵਾਈ ਕਰੇਗੀ ਅਤੇ ਭਾਰਤ ਦਾ ਆਈਈਏ ਦਾ ਪੂਰਾ ਮੈਂਬਰ ਬਣਨ ਵੱਲ ਇਕ ਕਦਮ ਹੋਵੇਗਾ।
ਇਸ ਸਹਿਮਤੀ ਪੱਤਰ 'ਤੇ ਸੱਕਤਰ  ਸ੍ਰੀ ਸੰਜੀਵ ਨੰਦਨ ਸ਼ਾਹ ਨੇ ਭਾਰਤ ਵਲੋਂ ਅਤੇ ਆਈਈਏ ਦੇ ਕਾਰਜਕਾਰੀ ਡਾਇਰੈਕਟਰ ਡਾ. ਫਤਿਹ ਬੀਰੋਲ, ਨੇ ਆਈਈਏ ਵਲੋਂ ਦਸਤਖਤ ਕੀਤੇ।
ਰਣਨੀਤਕ ਭਾਈਵਾਲੀ ਦੀ ਸਮੱਗਰੀ ਦਾ ਫੈਸਲਾ ਆਈਈਏ ਮੈਂਬਰਾਂ ਅਤੇ ਭਾਰਤ ਦੁਆਰਾ ਸਾਂਝੇ ਤੌਰ 'ਤੇ ਕੀਤਾ ਜਾਵੇਗਾ, ਜਿਸ ਵਿੱਚ ਇੱਕ ਆਈਈਏ ਰਣਨੀਤਕ ਭਾਈਵਾਲ ਵਜੋਂ ਭਾਰਤ ਲਈ ਲਾਭਾਂ ਅਤੇ ਜ਼ਿੰਮੇਵਾਰੀਆਂ ਵਿੱਚ ਇੱਕ ਪੜਾਅਵਾਰ ਵਾਧਾ ਅਤੇ ਐਸੋਸੀਏਸ਼ਨ ਅਤੇ ਕਲੀਨ ਐੱਨਰਜੀ ਟ੍ਰਾਂਜੈਕਸ਼ਨ ਪ੍ਰੋਗਰਾਮ  ਦੇ ਅੰਦਰ ਕੰਮ ਦੇ ਮੌਜੂਦਾ ਖੇਤਰਾਂ ਦੀ ਉਸਾਰੀ ਸ਼ਾਮਲ ਹੈ, ਜਿਵੇਂ ਕਿ ਊਰਜਾ ਸੁਰੱਖਿਆ, ਸਵੱਛ ਅਤੇ ਸਥਿਰ ਊਰਜਾ, ਊਰਜਾ ਦਕਸ਼ਤਾ, ਭਾਰਤ ਵਿੱਚ ਪੈਟਰੋਲੀਅਮ ਭੰਡਾਰਨ ਸਮਰੱਥਾ ਵਧਾਉਣਾ, ਭਾਰਤ ਵਿੱਚ ਗੈਸ-ਅਧਾਰਿਤ ਅਰਥਵਿਵਸਥਾ ਦਾ ਵਿਸਥਾਰ ਆਦਿ।
ਆਈਈਏ ਸਕੱਤਰੇਤ ਭਾਰਤ ਵਿੱਚ ਸਹਿਕਾਰੀ ਗਤੀਵਿਧੀਆਂ ਨੂੰ ਲਾਗੂ ਕਰਨ ਅਤੇ ਰਣਨੀਤਕ ਭਾਈਵਾਲੀ ਨੂੰ ਹੋਰ ਵਿਕਸਤ ਕਰਨ ਲਈ ਆਈਈਏ ਮੈਂਬਰਾਂ ਅਤੇ ਭਾਰਤ ਦਰਮਿਆਨ ਗੱਲਬਾਤ ਦੀ ਸੁਵਿਧਾ ਲਈ ਜ਼ਿੰਮੇਵਾਰ ਹੋਵੇਗਾ।
ਭਾਰਤ ਸਰਕਾਰ ਦੀ ਫਰੇਮਵਰਕ ਸਮਝੌਤੇ ਜ਼ਰੀਏ ਉੱਪਰ ਦੱਸੇ ਗਏ ਪਹਿਚਾਣੇ ਗਏ ਖੇਤਰਾਂ ਵਿੱਚ ਊਰਜਾ ਖੇਤਰ ਵਿੱਚ ਰਣਨੀਤਕ ਅਤੇ ਤਕਨੀਕੀ ਸਹਿਯੋਗ ਨੂੰ ਉਤਸ਼ਾਹਿਤ ਕਰਨ ਅਤੇ ਅੱਗੇ ਵਧਾਉਣ ਲਈ ਜ਼ਰੂਰੀ ਕਦਮ ਚੁੱਕਣ ਦੀ ਕੋਸ਼ਿਸ਼ ਹੈ।